
Det  inspirerende  budskab 

AF  DELBERT  L.  STAPLEY  af  De  Tolvs  Råd 


I  sin  uendelige  visdom  og  omsorg  for  alle  mennesker  åbnede  Jesus  for 
et  syn,  hvori  vi  fik  et  glimt  af  det  himmelske  hjem  og  dets  boliger  som  er 
beredt  for  os.  Hver  eneste  af  os  bygger  uopholdeligt  på  et  evigt  hjem,  den 
bolig  vi  vil  bebo  i  vort  fremtidige  evige  liv. 

At  opnå  den  højeste  grad  af  herlighed  —  en  forjættelse  som  kun  gives 
til  de  trofaste  —  er  alle  de  bestræbelser  værd,  som  vi  kan  mønstre.  Vi  er  ikke 
uden  guddommelige  lærdomme  om  hvorledes  vi  kan  opnå  denne  herliggjorte 
tilstand. 

Den  virkeligt  åndelige  person  er  den,  som  finder  glæde  og  lykke  og  det 
rigtige  formål  ved  det,  som  hører  Gud  til,  som  f.eks.  bøn.  ydmyghed,  uegen- 
nyttigt arbejde,  venlighed,  dyd,  kyskhed,  lydighed  mod  Guds  vilje  og  love, 
uskrømtet  kærlighed,  ædelhed  i  sjælen,  omsorg  for  alt  hvad  der  er  helligt  — 
kort  sagt,  alle  de  egenskaber  som  Gud  ønsker  vi  skal  erhverve  og  udøve  her 
i  livet.  Vi  vil  måske  aldrig  lære  dem  alle  at  kende  på  vor  korte  livsrejse,  men 
at  anvende  dem  vi  kender,  vil  hjælpe  os  til  på  en  klog  måde  at  bygge  den 
bygning,  som  vil  bære  vægten  af  det  evige  liv. 

Prædikener 

på  nogle 

få  sætninger 


AF  PRÆSIDENT  DAVID  O.  McKAY 


Hvis  man  vil  opnå  den  største  succes 
og  den  største  tilfredshed  i  sjælen,  skal 
man  praktisere  Jesu  Kristi  Evangeliums 
idealer  i  sin  daglige  omgangskreds. 

Ligegyldigt  hvilken  profession  du  har 
valgt  dig,  så  gør  dit  bedste  for  at  udmærke 
dig. 

Det  som  et  menneske  virkelig  tror  i  sit 
hjerte,  er  det  som  han  virkelig  tænker.  Det 
han  virkelig  tænker  er  det  han  lever  efter. 

Folk  når  ikke  ud  over  deres  idealer.  Ofte 
når  de  ikke  op  til  dem,  men  de  når  aldrig  ud 
over  dem. 

Af  hele  mit  hjerte  siger  jeg  til  jer,  at 
nytte,  fornøjelse,  glæde  og  lykke  i  dette 
liv  kommer  ved  at  følge  Kristi  formaning 
om  først  at  søge  Hans  rige. 

Når  folk,  som  kalder  sig  kristne,  lader 
sig  indrullere  under  ledelse  af  den  ene,  som 
de  hentyder  til  som  verdens  Konge;  når  de 
som  kendsgerninger  og  ikke  som  teorier 
anerkender  Hans  moral  og  åndelige  lær- 
domme; når  de  erstatter  egenkærlighed 
med  venlighed  og  betænksomhed  over  for 
andre;  når  de  på  aggressiv  måde  forsvarer 
den  sande  friheds  principper,  så  kan  vi 
måske  begynde  at  blive  klar  over  det  håb, 
at  det  onde  kan  blive  afskaffet,  retfærdig- 
hed sat  på  tronen  i  menneskets  hjerte,  og 
ærlige  forhold  blive  samfundets  daglige 
praksis.  Da,  og  først  da,  vil  denne  verdens 
riger  blive  vor  Guds  rige. 

Det  er  rigtigt,  at  selvopholdelse  er  den 
første  naturlov,  men  det  er  ikke  en  lov  for 
åndelig  fremgang.  Den,  som  lader  egen- 
kærlighed og  sine  lidenskaber  herske  over 
sig,  binder  sin  sjæl  i  slaveri,  men  den  som 
med  den  åndelige  styrkes  magt  bruger  sine 
fysiske  tilbøjeligheder  og  det  han  ejer  til  at 
tjene  formål,  som  er  højere  end  personlige 
nydelser  og  bekvemmeligheder,  tager  det 
første  skridt  imod  et  lykkeligt  og  nyttigt  liv. 

1  sandhed,  den  tid  er  kommet,  som 
måske  aldrig  før,  hvor  menneskene  bør  give 
hinanden  råd  og  i  klogskab  bestemme  hvor- 
ledes verden  kan  gøres  til  et  bedre  sted  at 
leve. 

* 
En  aktiv,  oprigtig  tro  på  Jesus  af  Naza- 
rets  grundlæggende  lærdomme  er  det,  som 
verden  mest  af  alt  trænger  til.  At  mange 
fornægter  denne  sandhed  er  så  meget  desto 
mere  grund  til  at  oprigtige  troende  skal 
forkynde  den. 

Mennesket  trænger  til  at  genindvie  sig 
til  uegennyttens  principper.  Ingen  fred  eller 
frihed  kan  komme  til  verden  så  længe  men- 
neskene kun  lever  for  sig  selv. 

Lydighed  mod  Kristus  og  Hans  love 
bringer  liv  og  evigt  liv. 

Vi  kan  ikke  virkeligt  tro  på,  at  vi  er  Guds 
børn  og  at  Gud  eksisterer,  uden  at  vi  også 
tror  på  den  endelige  uundgåelige  sand- 
hedens triumf,  der  udtrykkes  i  Jesu  Kristi 
Evangelium. 

Hvis  I  vil  leve  i  overensstemmelse  med 
de  ydmyge  principper  under  de  pagter,  som 
I  har  indgået  i  dåbens  vande,  og  siden  har 
indgået  ved  nadvermøder,  og  som  mange 
af  jer  har  indgået  i  Guds  Hus,  vil  I  opfylde 
en  ædel  mission,  og  Gud  vil   belønne  jer. 

Kirkens  mission  er  at  forkynde  sand- 
heden om  det  gengivne  Evangelium,  at 
højne  samfundet,  så  folk  kan  omgås  på  en 
mere  venskabelig  måde,  og  i  vore  samfund 
at  skabe  sunde  omgivelser,  hvor  vore  børn 
kan  finde  styrke  til  at  modstå  fristelser,  og 
opmuntres  til  at  stræbe  efter  kulturel  og 
åndelig  fremgang. 

Det  gengivne  Evangelium  er  en  rationel 
filosofi,  som  lærer  menneskene  hvordan  de 
skal  blive  lykkelige  i  dette  liv  og  i  det  kom- 
mende liv. 

Gud  hjælpe  os  til  at  være  sande  mod 
vort  ansvar  og  vore  kald,  og  især  mod  det 
ansvar  vi  har  som  fædre  og  mødre  til  Zions 
børn  —  himlens  skatte  som  er  givet  os. 

Man  udvikler  aldrig  sin  karakter  ved  at 
hengive  sig  til  det  der  er  forkert.  Styrke 
kommer  ved  at  modstå! 

Naturens  lov  er,  at  den  bedst  egnede 
overlever.  Guds  lov  er:  Brug  din  person- 
lige magt  og  dine  personlige  besiddelser  til 
fremgang  og  lykke  for  andre. 

For  medlemmerne  af  den  genoprettede 
Kirke  er  ægteskabet  en  guddommelig  ordi- 
nanse,  og,  hvis  den  følges  af  intelligent 
forældreskab,  det  bedste  og  sikreste  middel 
til  menneskehedens  forbedring.  Ægteskabet 
er  ikke  en  ceremoni,  som  man  let  skal  gå 
ind  til,  som  man  kan  afslutte  efter  forgodt- 
befindende, eller  en  forening  som  kan  op- 
løses ved  den  første  vanskelighed  der 
opstår. 

Evnen  til  at  bevare  hjemmet  i  dets  ren- 
hed og  dets  nytte  findes  i  Jesu  Kristi  Kirke 
af  Sidste  Dages  Hellige. 

Gud  burde  være  det,  som  vort  liv  og  alle 
andre  menneskers  liv  drejer  sig  om. 


* 


Ingen  ydre  omgivelser  alene  kan  skabe 
manddom.  Livets  dyder  udspringer  indefra. 


* 


Hvis  rene  tanker  og  rene  følelser  bestan- 
dig holdes  i  forgrunden,  fører  de  uund- 
gåeligt til  rigtige  handlinger. 


* 


Den  smukkeste  yngling  og  den  skøn- 
neste unge  pige  kan  vansire  deres  skønhed 
ved  et  vrantent,  tvært  gemyt  eller  ved  at 
nære  utilfredshed  i  sjælen. 


|Den  historiske  beretning  om  San  Bias-indianerne  og 
Kirken  går  mere  end  10  år  tilbage  i  tiden.  Den  første 
kontakt  med  San  Bias-  eller  Cunafolket  fik  man  gennem 
de  amerikanske  tropper  i  Panamakanalzonen.  Indianerne 
beskæftiges  som  kokke  og  som  rengøringspersonale.  I 
disse  barakker  fandt  missionærerne  i  hundredevis  af 
unge  mænd  fra  15  år  og  opefter,  som  syntes  at  have 
en  naturlig  interesse  for  Kirken.  Mange  fik  undervisning, 
blev  døbt  og  udtalte  ønske  om  at  få  Evangeliet  forkyndt 
for  deres  familier.  Når  man  spurgte  dem  ud  om  deres 
forældre,  fortalte  de  om  San  Bias-øerne.  De  forklarede, 
at  ud  for  Panamas  Atlanterhavskyst,  mellem  Colon  og 
Panama-Colombiagrænsen,  boede  der  en  gruppe  fuld- 
blodsindianere  på  30  000  personer  fordelt  på  60  små, 
spredte  koralrevsøer. 

Da  ældsterne  hørte  dette,  blev  de  overordentlig  inter- 
esseret i  Cunafolket  og  bestemte  sig  endelig  til  at  be- 
søge disse  øer.  De  fandt  der  et  venligt,  videbegærligt 
folk,  der  var  modtageligt  for  deres  budskab. 

Den  modtagelse,  folket  gav  missionærerne,  opmunt- 
rede dem  til  at  komme  tilbage,  således  at  de  rejste  regel- 
mæssigt dertil  med  flyvemaskine  fra  fastlandet,  besøgte 
folket,  arbejdede  sammen  med  dem  på  deres  landbrug 
på    fastlandet    og    underviste    mændene    i    landsbyerne 


ved  deres  familierådsaftener  eller  kongresser.  Æld- 
sterne forkyndte  beretningen  om  Mormons  Bog  med 
indianske  medlemmer  som  tolke,  en  beretning,  der  er 
parallel  med  indianernes  historie,  som  er  fuld  af  beret- 
ninger om  store  profeter  og  især  om  en,  om  hvem  det 
blev  sagt,  at  han  var  kommet  ned  direkte  fra  himlen. 

Hans  navn  var  Ibeorgun  og  han  lærte  folket  at  elske 
hverandre,  at  hjælpe  deres  næste,  at  være  lykkelige,  at 
dyrke  jorden,  at  lave  medicin,  og  han  helbredte  også  de 
syge.  Han  opholdt  sig  kun  kort  tid  blandt  indianerne, 
men   da   han    skulle   forlade   dem,    efterlod    han    dem   et 


Den  jødiske  næse  er  tydelig  hos  den  lamanitiske  kvinde. 
Øreringene  har  en  værdi  af  1000  kroner  pr.  par,  og 
næseringen  er  en  del  af  Cuna-stammens  dragt. 


symbol,  hvorved  de  kunne  erindre  ham.  Det  symbol  var 
et  kors.  I  dag  er  der  mange  af  de  gamle  mænd,  der 
nægter,  at  Ibeorgun  var  Kristus,  men  det  er  ofte  sket,  når 
vi  har  vist  dem  Arnold  Friberg's  maleri  af  Kristi  besøg 
her  blandt  amerikanerne,  at  det  første  ord,  folket  siger, 
er:   „Ibeorgun!" 

Ældsterne  vedblev  at  aflægge  besøg  og  undervise 
med  løfte  om,  at  der  en  dag  skulle  være  fastboende  mis- 
sionærer blandt  disse  øboere.  Det  har  trukket  længe 
ud  med  den  dag,  men  endelig,  efter  at  man  har  ventet 
i  10  år,  underskrev  den  pan-amerikanske  regering  papi- 
rerne og  åbnede  døren  for  San-Blas-indianerne.  I  sep- 
tember 1965  lå  vejen  klar  for  Evangeliets  gengivelse  til 
lamaniterne  i  Panama. 

I  september  foretog  Teddy  Brewerton,  den  nylig 
udnævnte  præsident  for  den  mellemamerikanske  mission, 


en  særlig  rejse  til  øerne  for  at  bede  om  tilladelse  til,  at 
missionærerne  kunne  bo  på  øerne  og  undervise  folket. 
Ustupu,  den  største  af  øerne,  blev  valgt  som  bosted  for 
de  første  ældster,  og  da  præsident  Brewerton  talte  i 
denne  ø's  parlament  og  forklarede,  hvad  Kirkens  ønsker 
og  hensigter  var,  blev  han  hilst  med  opmuntrende  bifald. 
Samtidig  rejste  „cacique",  den  ene  af  de  tre  øverste 
høvdinge  for  alle  øerne,  sig  og  bød  officielt  Kirken  vel- 
kommen til  San  Bias. 

I  begyndelsen  af  oktober  begyndte  fire  missionærer: 
ældsterne  Lloyd  Baker,  Leslie  Webb,  David  Suemens  og 
Steve  Hale  at  missionere  på  Ustupu.  Efter  kort  tids  for- 
løb lå  det  klart,  at  de  ville  få  så  stor  succes,  så  der 
var  grundlag  nok  for  at  begynde  mission  på  en  anden 
ø  også.  I  november  sendte  præsident  Brewerton  bud  til 
ældsterne  Steve  Hale  og  Lynn  Roundy,  at  de  i  januar 
skulle  åbne  Carti  Tupile,  en  forholdsvis  lille  ø,  men  den 
var  blevet  udvalgt  frem  for  andre  øer  på  grund  af  sit 
ønske  om,  at  Kirken  ville  sende  missionærer.  Da  jeg 
aflagde  mit  første  besøg  på  Carti  i  juni  1965,  skændte 
den  øverste  „sahila",  eller  høvding,  på  os,  fordi  det 
havde  varet  så  længe,  inden  vi  kom,  og  derefter  førte 
han  os  hen  på  den  ene  side  af  den  lille  ø  og  sagde:  „Det  er 


her,  vi  vil  bygge  et  hus  til  jer."  Vi  er  altid  blevet  godt 
modtaget  i  Carti,  og  folk  blev  meget  lykkelige,  da  min 
kammerat,  ældste  Steve  Hale,  og  jeg  ankom  den  6.  janu- 
ar 1966  for  at  indrette  en  fast  bopæl. 

De  første  seks  uger  boede  vi  i  en  „chosa"  eller 
spanskrørshytte  med  stråtag,  som  blev  anvendt  af  det 
pan-amerikanske  „republikanske  parti"  til  at  holde  møder 
i.  Derfra  flyttede  vi  op  på  øverste  etage  af  et  lejet 
cementblokhus.  Der  havde  vi  vort  kontor  og  en  lille  kir- 
kesal. 

Carti  Tupile's  befolkning  havde  ventet  lang  tid  på,  at 
Kirken  skulle  komme,  og  da  den  endelig  kom,  spildte 
de  ikke  tiden,  men  viste  stor  interesse.  Ved  det  første 
nadvermøde,  der  blev  holdt,  var  der  seks  tilstede.  Den 
følgende  uge  var  der  82,  og  derefter  gennemsnitlig  75. 
I  GUF  havde  vi  over  100  medlemmer. 

Som  missionærer  var  det  aldrig  nødvendigt  for  os 
at  gå  ud  og  ligefrem  opsøge  folk,  de  kom  selv  til  os  og 
bad  om  undervisning.  Der  var  altid  unge  mennesker  i 
kirkesalen;  de  kom  for  at  læse  Kirkens  blade,  og  et 
bestemt  spørgsmål,  de  altid  stillede,  var  dette:  „Hvornår 
kan  vi  blive  døbt?" 

I   virkeligheden  var  alle   interesseret   i    Kirken,   og  vi 


Folkene  i  Sasardi-Mulatupu  byggede  en  kirkebygning  til  Kirken  i  løbet  af  5  dage  med  en  udgift  på  8  kroner.  Bygningen 
havde  plads  ti!  over  200  mennesker  med  logi  til  missionærerne. 

begyndte  snart  at  se  frugterne  af  vort  arbejde  og  den 
Helligånds  vidnesbyrd.  Den  4.  februar,  1966,  blev  der 
skrevet  historie  i  Kirken,  da  12  unge  mænd  fra  Carti 
blev  døbt  som  de  første  „nedsænkede"  i  Republikken 
Panama.  Kirken  bevirkede  en  sådan  forandring  i  disse 
unge  mænds  vaner  og  livsførelse,  at  de  ganske  natur- 
ligt virkede  som  missionærer  for  deres  familier,  der 
snart  bad  os  om  at  besøge  dem.  Da  vi  sluttede  den 
indledende  lektie,  spurgte  vi,  hvornår  vi  måtte  komme 
tilbage  og  fortsætte  samtalerne.  Kvinden  i  huset 
svarede:  „Jeres  belæring  har  været  så  interessant,  at 
vi  ønsker  at  lære  alt  om  denne  kirke  så  snart  som  muligt; 
så  hvis  I  kan  komme  igen  iaften,  vil  vi  vente  jer."  Dette 
er  et  interessant  bevis  på  den  interesse  dette  folk  har 
for  Evangeliet,  og  dette  ønske  om  at  lære  førte  51  men- 
nesker til  dåbens  vande  blot  i  løbet  af  februar  og  marts 
måned. 

Mange  af  Cunafolkets  legender  ligner  meget  Sidste 
Dages  Helliges  trosopfattelse.  Indianerne  fortæller  om 
mange  store  profeter  blandt  deres  eget  folk,  som  lærte 
dem  retfærdighed.  De  havde  begreber  om  både  gode  og 
onde  ånder.  De  påstod,  at  Gud  er  et  menneske  ligesom 
os,  og  at  kun  de  bedste  indianere,  som  efterlever  alle 
profeternes  lærdomme,  vil  vende  tilbage  og  bo  hos 
Ham. 

Min  kammerat  og  jeg  havde  anledning  til  at  overvære 
en  indiansk  begravelse,  hvor  vi  opdagede  et  andet  inter- 
essant træk  ved  Cunafolkets  tro.  Et  lille  barn  var  død, 
og  derfor  gik  familien,  som  skik  og  brug  var,  til  kirke- 
gården ved  floden  for  at  tilberede  ris  og  „Chicha",  en 
drik  lavet  af  korn,  som  skulle  nydes  af  de  venner  og 
slægtninge,  der  kom  for  at  vise  den  afdøde  ære.  Klokken 
7:30  om  morgenen  ankom  vi  til  begravelsespladserne, 
som  består  af  mange  stråtækte  hytter,  der  beskytter 
gravene.  Vi  fandt  vej  til  den  hytte,  hvor  det  døde  barn  og 
dets  familie  var  samlet.  Mændene  havde  travlt  med  at 
gøre  hytten  ren,  så  den  kunne  være  parat  til  de  ventede 
gæster.  Kvinderne  sad  i  en  kreds  omkring  barnet,  som 
var  anbragt  i  en  hængekøje  og  viklet  ind  i  lærreds- 
strimler.  Moderen  sang  en  salme  om,  hvorledes  familien 
altid  ville  tænke  på  det  døde  barn. 

Lige  til  at  begynde  med  var  jeg  noget  overrasket  og 
næsten  chokeret  over  den  mentale  holdning,  alle  indtog. 
I  stedet  for  at  vise  sorg,  så  det  ud  til,  at  den  lille  piges 
forældre  og  nærmeste  familie  ligefrem  var  lykkelige. 
Alle  smilte  —  de  lo  oven  i  købet.  Faderen  hilste  os  med 
et  stort  smil  og  viste  overhovedet  ingen  sorg.  Det  var 
så  helt  forskelligt  fra  enhver  anden  begravelse,  jeg 
nogen  sinde  havde  været  med  til,  og  derfor  spurgte  jeg 
af  bare  nysgerrighed  vor  tolk,  Luisito  Stocel,  hvad  india- 
nerne troede  med  hensyn  til  døden  og  især  med  hensyn 
til  små  børn.  Hans  overraskende  svar  lød  således:  „Når 
et  lille  barn  dør,  bliver  det  ifølge  indianernes  tro  ikke 
straffet.  Det  vil  sige,  at  barnet  går  direkte  fra  jorden 
til  himmelen.  Grunden  hertil  er,  at  indianerne  tror,  at  et 
barn  ikke  kender  godt  fra  ondt  og  derfor  ikke  kan  blive 
straffet  for  noget,  det  ikke  kender  noget  til."  Det  lød 
meget    interessant,    og    det    forklarede    grunden    til,    at 


familien  nærmest  glædede  sig  over  deres  lille  piges 
død. 

Hvorfor  skulle  de  ikke  være  glade  for  den  kundskab, 
at  hun  nu  skulle  bo  hos  Gud?  Det  mindede  mig  om  de 
mange  tilfælde  i  Mormons  Bog,  hvor  nephiterne  efter  et 
slag,  hvor  mange  var  blevet  dræbt,  næsten  glædede  sig 
over  tabet  af  deres  kære,  fordi  de  vidste,  at  disse  døde 
ifølge  deres  retfærdighed  snart  ville  være  hos  Gud.  Det 
fik  mig  også  til  at  tænke  på  Mormon's  lære  om  små 
børns  uansvarlighed  og  på,  hvorledes  de  bliver  frelst 
gennem  Kristi  forsoning. 

Sådanne  og  mange  andre  opfattelser  har  hjulpet  os 
til  at  vise  San  Bias-folket,  at  det,  vi  har  at  tilbyde  dem, 
er  i  sandhed  det  samme  Evangelium,  som  de  havde 
for  så  lang  tid  siden. 

Vore  indianske  medlemmer  er  meget  trofaste,  og  de 
tørster  efter  kundskab.  Vor  tolk,  Luisito  Stocel,  som 
dengang  var  19  år  og  havde  tilhørt  Kirken  i  tre  år,  viste 
sig  at  være  til  uvurderlig  hjælp  for  os  i  undervisningen 
af  sit  folk,  og  uden  hans  hjælp  ville  det  være  gået 
betydelig  langsommere.  Han  har  uselvisk  viet  alle  sine 
kræfter,  al  sin  tid,  sine  mange  talenter  og  sit  fine  vidnes- 
byrd til  Herren.  Han  virkede  som  en  „tredje"  kammerat 
til  os,  idet  han  oversatte  næsten  alle  vore  lektier  fra 
spansk  til  de  indfødtes  sprog.  Jeg  har  aldrig  set  en  ung 
mand  med  en  sådan  nidkærhed,  kærlighed  til  Herren  og 
begejstring  for  Kirkens  arbejde.  Hans  handlinger  kunne 
være  eksempel  for  alle  Sidste  Dages  Hellige  og  et 
vidnesbyrd  for  mange,  som  holder  sig  tilbage  fra  at  dele 
med  andre,  hvad  de  har,  til  rigets  opbyggelse. 

Han  er  blot  ét  eksempel  på,  hvad  disse  unge  men- 
nesker er  i  stand  til,  når  deres  liv  bliver  ledet  i  den 
rigtige  retning.  Skal  Zions  Ungdom  svigte?  („Skal  vi 
svigte  vore  pagter?"  O.  A.)  Ikke  den  indianske  ungdom. 
De  har  ikke  haft  Evangeliet  i  mange  hundrede  år,  og 
nu,  da  de  har  fået  det  igen,  er  de  ikke  til  sinds  at  lade 
det  blive  taget  fra  sig.  For  indianerne  har  fortiden  været 
en  mørk  nat,  hvor  sandheden  ikke  lod  sig  finde;  nutiden 
er  en  ny  tids  gry  —  en  oplysningstid  —  og  fremtiden 
er  et  løfte  om  solens  klareste  strålers  komme  med  det 
gengivne  Evangeliums  fylde.  Der  er  over  60  øer,  som 
ikke  har  missionærer,  og  på  hver  af  disse  øer  er  der 
mange  mennesker,  som  venter  på  noget.  De  er  måske 
ikke  selv  klar  over  det,  men  dybt  inde  i  dem  er  der 
noget,  der  venter. 

Sidst  i  april  1966  hørte  vi,  at  høvdingen  over  „Akua- 
tupu"  eller  Rock  Island  („Klippeøen")  havde  hørt  om 
Mormonerne  og  gerne  ville  tale  med  missionærerne.  En 
uge  tog  min  kammerat,  ældste  Gregory  Robinson,  og 
jeg  over  at  besøge  ham.  Vi  tog  afsted  tidligt  om  morge- 
nen med  motorkano,  og  da  vi  ankom,  kom  høvdingen  for 
at  hilse  på  os  og  spørge,  hvorfor  vi  var  kommet.  Vi 
forklarede,  at  vi  kom  som  svar  på  hans  anmodning.  Han 
sagde,  at  han  aldrig  havde  udtalt  noget  ønske  i  den 
retning,  og  at  han  sandelig  heller  ikke  ønskede  at  have 
noget  at  gøre  hverken  med  Amerika  eller  de  latinske 
lande.  Han  havde  set  de  forandringer,  den  såkaldte 
„civilisation"  havde  bragt  med  sig,  og  han  ønskede  ikke 
at  have  noget  at  gøre  med  disse  „uddannede"  folk.  Han 

Cuna-stammens  begravelsespladser  på  flodbredden, 
hvor  de  døde  anbringes  i  små  hyttelignende  læskure  til 
beskyttelse  mod  regnen. 


To  unge  kvinder  fra  Cuna-stammen.  Kort  hår  er  sædvane 
efter  Forberedelsesfesten.  Ustupu-øen  i  baggrunden  er 
den  største  ø  med  omkring  2700  beboere. 


Missionærerne  fremfører  evangelie-lektier  for  en  Cuna- 
familie  i  deres  lille  „choza" .  Mange  mennesker  har  lyttet 
til  budskabet  og  har  antaget  Evangeliet. 


udtalte,  at  så  længe,  han  havde  været  høvding,  og  så 
længe,  som  han  skulle  være  høvding,  havde  han  ikke 
ladet  og  ville  ikke  lade  nogen  indflydelse  udefra  ændre 
livsførelsen  for  sit  folk. 

Vi  sagde,  at  vi  var  kede  af  fejltagelsen,  og  at  vi  ikke 
ønskede  at  genere  hans  folk,  hvis  de  ikke  var  interes- 
seret, men  at  vi  også  gerne  ville  have  lidt  ud  af,  at  vi 
nu  var  kommet  derover,  så  hvis  vi  måtte  få  lov  til  at 
forklare  lidt  om,  hvem  vi  var,  og  hvad  vi  havde  at 
tilbyde  .  .  .  Det  gav  han  os  lov  til.  På  dette  tidspunkt 
havde  mange  af  øens  170  indbyggere  samlet  sig  i  parla- 
mentssalen,  og  vi  begyndte  vor  beretning.  Først  talte  vi 
om  den  omfattende  historie,  der  engang  var  indianernes. 
Vi  forklarede,  at  deres  fordums  ledere  aldrig  nedskrev 
deres  historie,  men  lod  den  gå  fra  mund  til  mund.  Selv 
om  indianerne  havde  udviklet  stor  dygtighed  i  at  bevare, 
havde  hver  efterfølgende  generation  glemt  eller  ændret 
dele  af  dise  engang  så  fuldkomne  lærdomme.  Disse 
ændringer  vedblev  i  århundreder,  indtil  de  forskellige 
høvdinge  i  vor  tid  har  forskellige  opfattelser  af  deres  for- 
fædre. Så  fortsatte  vi  med  en  forklaring  om  Mormons 
Bog  og  dens  forbindelse  med  indianerne.  Da  vi  talte 
om  de  fordums  indianske  profeter  og  Cuna-folkets  tradi- 
tioner, var  der  en  af  landsbyens  dybttænkende  talsmænd, 
der  udtalte:  „Denne  unge,  fremmede  kender  mere  til 
vor  historie  end  vore  egne  kvinder.  Han  må  kende  sand- 
heden, og  jeg  er  meget  lykkelig  for,  at  han  er  kommet 
her  idag!"  Da  vi  havde  sluttet  vor  forklaring,  spurgte  vi 
høvdingen,  om  han  kunne  ønske  at  have  denne  bog,  der 
indeholdt  indianernes  historie,  og  han  svarede:  „Det  vil 
være  mig  en  stor  ære  at  have  den  bog,  du  taler  om." 

Inden  vi  begyndte  vor  forelæsning  havde  han  afslået 
al  indtrængen  udefra,  men  da  vi  sluttede,  spurgte  han, 
hvornår  vi  kom  igen  og  fortalte  ham  mere,  således  at  han 
kunne  sikre  sig,  at  hele  landsbyens  befolkning  var  til 
stede  og  kunne  høre  os.  Inden  vi  forlod  stedet,  bad  han 
os  om  at  synge  en  sang  om  Gud,  og  bagefter  viste  han 
os  selv  en  del  af  øen. 

Et  par  dage  senere  sendte  denne  høvding  et  brev 
til  sin  ven  på  Carti  Tupile,  hvori  han  bad  os  om  ikke  at 
glemme  vort  besøg  den  følgende  uge,  og  han  tilføjede,  at 
landsbyen  havde  bestemt,  at  de  ville  bygge  et  hus  til  os. 
Høvdingen  var  ikke  selv  klar  over  det,  men  han  ventede 
på  os,  og  Herrens  hånd  havde  ledet  os  til  hans  hjem. 

Vor  store  fremgang  fik  os  til  at  åbne  flere  øer  for  at  bringe 
Evangeliet  til  flere  mennesker.  Efter  overvejelse  og  bøn 
bestemte  vi  os  til  at  åbne  den  næststørste  ø  Ailigandi. 
Ældste  Floyd  Baum  ankom  for  at  være  min  kammerat, 
og  efter  at  have  fastet  og  bedt  i  to  dage  gik  vi  til  parla- 
mentet og  bad  om  tilladelse  til  at  begynde  en  gren  af 
Kirken  på  den  ø.  Det  blev  vedtaget  med  100%,  og  der 
var  ikke  én  eneste,  som  talte  negativt  om  mormonernes 
komme.  Der  blev  truffet  aftaler,  og  det  blev  bekendtgjort 
for  landsbyen,  at  vi  ville  komme  tilbage  den  følgende 
uge  med  materialer  og  udstyr  til  en  gren.  Da  vi  syv 
dage  senere  ankom,  meddelte  høvdingen  os,  at  folket 
ikke  mere  ønskede,  at  mormonerne  skulle  oprette  en 
kirke  på  øen.  Den  daværende,  velfunderede  kirke  havde 
været  hos  dem  alle  for  at  sætte  mormonerne  i  miskredit 

ved  at  sige,  at  deres  livsfilosofi  var  usandheder,  og 
de  havde  haft  held  med  sig  i  en  sådan  grad,  at  vi  næsten 
enstemmigt  blev  afvist.  Vi  forlod  bedrøvet  øen  i  det  håb, 
at  folket  en  skønne  dag  vil  regne  Kirken  for  det,  den 
virkelig  er. 

Denne  udvikling  medførte,  at  ældste  Baum  og  jeg 
stod  uden  hjem,  men  vi  slog  os  snart  ned  på  en  stor  ø 
med  nye  muligheder.  Øen  hedder  Sasardi-Mulatupu, 
havde  ca.  1.000  indbyggere  og  lå  i  den  sydlige  udkant 
af  San  Bias'  øhav.  Med  Ustupu  som  udgangspunkt  af- 
lagde vi  et  rekognosceringsbesøg  på  øen  og  blev  over- 
raskede over  at  finde  folket  forventende  vor  ankomst 
gennem  et  tidligere  sendebud  og  meget  modtagelige  for 
vore  ønsker  om  at  slå  os  ned  der  på  øen.  Efter  en 
helhjertet  modtagelse  fra  landsbyens  ledere  forlod  vi  øen 
for  at  hente  de  nødvendige  materialer  til  oprettelse  af 
en  gren. 

Da  vi  kom  tilbage,  blev  vi  straks  budt  velkommen 
af  to  indianerskolelærere,  som  venligt  tilbød  os,  at  vi 
midlertidigt  kunne  råde  over  det  halve  af  deres  hytte.  Da 
vort  udstyr  kom,  åbnede  landsbyen  sin  biograf,  så  vi 
kunne  bo  der,  og  så  blev  filmene  i  stedet  for  vist  i 
den  ubenyttede  kirke.  Mændene  i  landsbyen  begyndte 
at  bygge  os  en  passende  bolig  og  en  kirkebygning;  hele 
øens  befolkning  hjalp  med  til  at  bygge  med  hvide  spansk- 
rør og  palmeblade.  Det  tog  fem  dage  at  gøre  det 
færdigt,  og  det  kostede  Kirken  $  1,05  i  byggematerialer. 

Selv  om  vi  manglede  medlemmer  var  de  daglige 
møder  godt  besøgt  af  de  interesserede  indbyggere.  Vi 
var  gennemsnitlig  130  til  søndagsmødet,  til  korøvelsen 
kom  der  150  og  til  GUF  over  200.  Vi  havde  også  noget 
der  kunne  svare  til  en  Primary  og  en  aktiv  gruppe  på 
60  kvinder,  der  klarede  sig  selv  og  styrede  sig  selv 
og  dannede  basis  for  en  fremtidig  Hjælpeforening.  Inter- 
essen var  forbløffende,  og  selv  om  vi  ikke  kunne  sikre 
os  en  heltids-tolker,  var  vi  alligevel  i  stand  til  at  under- 
vise adskillige  familier  og  mange  unge  spansktalende 
familieoverhoveder.  Fremtiden  var  i  sandhed  lys,  og  vi 
nærede  store  forhåbninger  om  megen  vækst  og  frem- 
gang. 

Netop  som  værket  var  i  vældig  fremdrift,  kom  en 
indiansk  tradition  ivejen  med  tragiske  resultater.  I  århund- 
reder har  Cunafolket  fejret  pubertetfesten,  kaldet  „Inna" 
eller  „chicha  feast"  som  en  hellig  fest.  Chicha  er  en 
drik,  der  laves  af  korn  og  saft  fra  sukkerrør;  den  sættes 
til  gæring  i  flere  dage  og  drikkes  derefter  under  højti- 
deligholdelsen af  overgangen  fra  barn  til  ung  kvinde. 

Selv  om  denne  „chicha"  er  imod  Visdomsordet,  havde 
vi  aldrig  før  åbenlyst  anklaget  eller  fordømt  denne  tra- 
dition men  snarere  indskrænket  vor  undervisning  om  vor 
lære  til  små,  interesserede  grupper  og  enkeltpersoner. 
Denne  gang  lå  det  ønske  os  imidlertid  stærkt  på  sinde 
at  lade  Herrens  vilje  blive  kendt  for  hele  landsbyen. 
Efter  at  Ånden  havde  påvirket  os  med  dette  ønske, 
fastede  og  bad  vi,  før  vi  gik  til  Parlamentet,  fuldt  vidende 
om  følgerne  af  en  mulig  afvisning  af  det,  vi  ville  sige. 

Hverken  min  kammerat  eller  jeg  kunne  tale  Cuna- 
dialekten  flydende,   og  dog  stod  jeg  foran   disse  mænd 

Cuna-folkene  elsker  at  smile. 


Forfatteren,  ældste   Lynn  M.  Roundy,  sammen  med  en 
lille  Cuna-pige. 

„Fiskedag" ,  kvinderne  i  San  Bias  udveksler  kokosnødder 
med  fisk.  Fisk  er  en  af  hovedbestanddelene  i  deres  kost. 


Ældste  Gregory  A  Robinson  døber  en  ung  Cuna-kvinde 
i  floden  i  nærheden  af  Carti  Tupile. 


fra  landsbyen  og  talte  tydeligt  i  over  en  time.  Herrens 
Ånd  var  tilstede,  men  øens  ledere  hørte  ikke  Hans 
hvisken.  Den  næste  dag  satte  man  sig  i  sving  for  at  få 
os  forvist  fra  landsbyen.  Vore  ord  blev  taget  som  en 
fornægtelse  af  deres  hellige,  gamle  tradition,  og  under 
deres  forsvar  for  deres  „religion"  gav  de  to  ledende 
mænd  os  det  ultimatum  at  trække  Visdomsordets  lære 
tilbage  eller  forlade  landsbyen.  Vi  havde  kun  én  kurs 
at  følge,  vi  kunne  ikke  fornægte  et  eneste  af  vore 
grundprincipper.  Den  næste  aften  blev  vi  indstævnet 
for  parlamentet,  hvor  vi  fik  en  sidste  chance  for  at 
ændre  vore  udtalelser,  og  da  vi  nægtede  det,  gav  den 
øverste  høvding  os  det  ultimatum  at  forlade  øen  inden 
næste  dags  eftermiddag. 

Vi  var  kommet  til  at  elske  øens  beboere  meget  højt, 


En  Cuna-høvding  „sahila"  og 
medicinmand,   Manibinigdi- 
guna  (hans  navn)  fra  øen 
Sasardi-Mulatupu. 


så  det  smertede  os  dybt  ind  i  sjælen,  at  vi  skulle  forlade 
dem,  især  da  vi  vidste,  at  der  var  hundredevis  af  men- 
nesker, som  ikke  var  enige  med  høvdingene  i  deres 
beslutning. 

Efter  at  have  solgt  eller  pakket  vore  ejendele  drog 
vi  bort  fra  øen,  idet  vi  passerede  i  hundredevis  af  lands- 
byens beboere,  både  unge  og  gamle,  alle  med  bedrøvede 
ansigter  og  tårevædede  kinder  og  undrende  sig  over, 
hvorfor  deres  gode  venner  forlod  dem.  Også  vore  ansig- 
ter var  helt  fordrejet  af  sorg,  og  da  en  af  de  mest 
trofaste  kvinder  kom  hen  til  os,  for  at  hendes  lille  pige 
kunne  give  os  hånden  til  farvel,  blev  også  vore  øjne 
fyldt  med  tårer,  hvis  frie  løb  ikke  standsede,  før  vi  var 
godt  på  vej  til  Ustupu. 

Vor  kærlighed  til  dette  folk  driver  os  ofte  til  bøn  for 
denne  lille  koralø,  og  det  ser  ud  til,  at  vore  bønner  ikke 
er  forgæves,  idet  den  nuværende  stemning  er,  at  folket 
ønsker,  at  ældsterne  skal  komme  tilbage,  og  de  er  villige 
til  at  udskifte  deres  ledere,  hvis  det  skulle  blive  nødven- 
digt, for  at  få  deres  ønske  gennemført.  Det  er  vort 
lysende  håb,  at  Evangeliet  igen  må  komme  til  denne  ø 
og  videre  til  alle  øerne  ved  San  Bias'  kyst. 

Herren  har  beredt  dette  udvalgte  folk  og  har  holdt 
dem  adskilt  fra  verden  af  en  ganske  bestemt  grund,  og 
nu  er  Hans  hensigter  ved  at  blive  åbenbaret.  Naturligvis 
har  der  været  problemer,  og  det  vil  der  altid  være,  fordi 
Satan  desperat  forsøger  at  fastholde  sit  rige.  Hans  be- 
stræbelser vil  dog  altid  være  forgæves,  fordi  Herren  er 
parat.  De  problemer,  som  fremtiden  indebærer,  vil  være 
som  myretuer  i  sammenligning  med  de  bjerge,  Satan  vil 
møde  på  sin  vej. 

Da  præsident  Brewerton  for  nylig  hørte  om  vor  skuf- 
felse og  vore  vanskeligheder,  udtalte  han,  at  hverken 
Satan  eller  nogen  anden  modstander  ville  kunne  standse 
værket,  deres  forsøg  ville  snarere  være  velsignelser  i 
forklædning.  Siden  da  er  hans  ord  blevet  bekræftet  på 
alle  måder.  Herren  har  gengivet  Evangeliet  til  Cuna- 
indianerne,  og  for  dem  er  „Lamaniternes  Dag"   kommet. 

Kvindens  herlige  opgave 


AF  ÆLDESTE  HAROLD  B.  LEE  af  De  Tolvs  Råd 


Søstrene  har  bedt  mig  tale  over  emnet:  „Moderens 
plads  i  en  evangelisk  hjemmeundervisning".  Jeg  siger 
det,  for  at  De  kan  vide,  hvad  man  forventer  af  mig,  i  til- 
fælde af  at  jeg  skulle  forfejle  målet. 

Dr.  David  Sarnoff,  som  kaldes  TV's  og  radioens 
fader,  siges  at  have  udtalt  følgende: 

De  lykkeligste  mennesker,  jeg  har  kendt,  har  ikke 
været  dem,  der  har  opnået  store  resultater  i  verden, 
eller  som  har  samlet  sig  rigdom.  Det  har  været  ganske 
simple  mennesker,  som  er  lykkeligt  gift,  har  et  godt 
helbred  og  et  godt  familieliv.  (Wisdom  Magazine,  Nr.  22.) 

Undervis  Børnene 

I  en  skrivelse  til  Kirken,  adresseret  til  Kirken  af  Præ- 
sident Brigham  Young  og  hans  rådgivere,  John  W.  Young 
og  Daniel  H.  Wells,  nøjagtig  seks  uger  før  sin  død  i  1877, 
sagde  han  noget,  der  har  stor  betydning: 

Blandt  de  mange  pligter,  der  påhviler  os,  er  der 
ingen,  vi  bør  skænke  større  og  mere  konstant  opmærk- 
somhed end  opdragelsen  af  vore  børn.  De  er  talrige,  og 
hvis  de  bliver  oplært  rigtigt,  vil  de  blive  en  stor  velsig- 
nelse for  jordens  beboere.  Forældre  bør  tage  sig  tid  — 
om  ikke  hver  dag,  så  i  hvert  fald  så  ofte,  de  overhovedet 
kan  og  helst  ikke  med  alt  for  mange  dages  mellemrum  — 
til  at  samle  deres  omkring  sig  og  spørge  dem  ud  om,  hvem 
de  kommer  sammen  med,  hvorledes  de  taler,  hvad  de 
foretager  sig,  eta,  og  lære  dem  Evangeliets  principper.  De 
bør  sende  dem  regelmæssigt  i  dagskole  og  søndagsskole 
og  sørge  for,  at  de  får  alle  muligheder  for  at  få  en  sund  og 
grundig  uddannelse,  og  det  gælder  ganske  særlig  i 
Evangeliets  principper  og  Kirkens  Historie. 

Præsident  Joseph  F.  Smith  sagde,  efter  at  have  cite- 
ret Herrens  krav  til  forældrene  om  at  undervise  deres 
børn,  som  man  kan  læse  i  Lære  og  Pagter,  afsnit  68, 
følgende: 

Og  hvis  forældrene  undlader  at  gøre  dette,  og  bør- 
nene farer  vild  og  vender  sig  fra  sandheden,  så  har  Her- 
ren sagt,  at  synden  skal  komme  over  forældrenes  ho- 
veder. Børnenes  vildfarelse  vil  forældrene  blive  anklaget 
for,  og  de  vil  komme  til  at  svare  for  deres  frafald  og  det 


mørke,  de  lever  i.  Efter  at  have  tænkt  meget  over  dette 
emne  er  jeg  kommet  til  det  resultat ...  at  jeg  ikke  tror, 
at  det  er  muligt,  at  der  vil  blive  givet  mig  adgang  til 
ophøjelse  og  herlighed  i  Guds  Rige,  hvis  mine  børn 
bliver  mørkets  børn,  fordi  jeg  har  tilsidesat  min  pligt  i 
denne  henseende .  .  .  Mine  børn  må  ikke  og  vil  ikke 
komme  til  at  fare  vild  med  mit  vidende  og  vilje.  Jeg  vil 
tale  indtrængende  til  dem,  jeg  vil  med  al  den  magt,  jeg 
er  i  besiddelse  af,  bestræbe  mig  for  at  få  dem  til  at  være 
så  sande  og  trofaste  mod  Evangeliet  som  overhovedet 
muligt,  fordi  jeg  uden  at  have  dem  allesammen  med  mig 
i  Guds  Rige  ville  føle,  at  min  husstand  ikke  var  fuld- 
kommen. (Conference  Report,  april   1898.) 

Moderens  Rolle 

Betydningen  af  at  forkynde  Evangeliet  i  hjemmet  blev 
fremført  i  1.  afsnit  af  Lære  og  Pagter,  og  i  den  åben- 
baring blev  fire,  vigtige  hensigter  med  Evangeliets  gen- 
givelse, især  med  henblik  på  hjemmet,  nævnt: 

1.  ...  så  at  tro  må  tiltage  på  jorden,  .  .  .  Og  dersom 
de  tog  fejl,  at  det  da  måtte  tilkendegives  dem 
(v.  21,  25). 

2.  Og  at  de,  når  de  søgte  visdom,  da  måtte  blive 
undervist  (v.  26). 

3.  Og  dersom  de  syndede,  at  de  da  måtte  blive  rev- 
set og  omvende  sig  (v.  27). 

4.  Og  når  de  var  ydmyge,  at  de  måtte  blive  styrket 
og  velsignet  fra  det  høje  og  modtage  vejledning 
fra  tid  til  anden  (v.  28). 

Moderens  rolle  i  denne  livsvigtige,  af  hjemmet  præ- 
gede undervisning  i  Evangeliet  er  altså  meget  klar,  og 
jeg  vil  nu  blot  tale  om  fire  eller  fem  af  de  punkter,  som 
jeg  regner  med  er  moderens  opgave  først  og  fremmest. 

Det  første,  jeg  vil  sige  til  mødrene  er:  opgiv  ikke 
jeres  dreng  eller  pige  i  den  utålelige  tilstand  af  super- 
egoisme, som  nogle  teenagere  gennemgår.  Jeg  bønfalder 
jer  for  disse  drenge  og  piger.  Opgiv  ikke  jeres  dreng 
eller  pige  når  de  befinder  sig  på  det  stadium  af  selv- 
hævdelse og  tilsidesættelse  af  familie-disciplinen,  hvor 
de  er  helt  umulige.  Opgiv  ikke  ham  eller  hende,  når  de 

viser  en  chokerende  mangel  på  ansvarsfølelse.  Disse 
„det  ved  vi  alt  om",  „sig-selv-nok"  ønsker  hverken  råd 
eller  vejledning;  for  dem  lyder  det  som  gammeldags 
præk  fra  en,  der  ikke  „forstår"  ungdommen.  At  vide  dette 
er  ikke  nok,  vi  må  anvende  vor  viden.  Villighed  er  ikke 
nok  —  vi  må  foretage  os  noget. 

„Intet  er  mere  forfærdeligt  end  uvidenhed  i  handling. 
Tåberne  og  de  vise  mænd  er  lige  uskadelige.  Det  er 
halv-tåberne  og  de  halv-kloge,  der  er  farlige."  (Goethe.) 

En  universitetsprofessor  siges  at  have  udtalt: 

„Er  det  ikke  vidunderligt,  at  Herren  har  gjort  unge 
mennesker  så  smukke,  givet  dem  sådan  et  godt  ud- 
seende —  for  hvordan  i  alverden  skulle  vi  ellers  kunne 
finde  os  i  al  deres  vrøvl?" 

Vi  har  et  barnebarn,  der  er  på  mission  i  Den  nord- 
britiske Mission.  Han  havde  ikke  været  der  ret  længe,  før 
han  skrev  et  interessant  brev  hjem,  hvori  han  sagde,  at 
de  råd,  hans  forældre  havde  givet  ham,  nu  meldte  sig 
hos  ham  med  stor  kraft.  Det  er  som  med  en  bog,  der  har 
stået  på  hylden  i  19  år,  og  nu  har  han  lige  taget  den 
ned  og  er  begyndt  at  læse  i  den  for  første  gang.  Det  er 
jeres  søn  og  jeres  datter.  Måske  tror  I,  at  de  ikke  hører 
efter.  De  tror  måske  selv,  at  de  ikke  hører  efter,  men  en 
skønne  dag  er  det  jeres  bog,  de  tager  ned  fra  hylden  og 
læser  igen,  når  de  trænger  allermest  til  det. 


Modstridende  kræfter 

Når  forældrene  har  gjort  alt,  hvad  de  kan,  for  at 
undervise  deres  børn,  så  er  der  andre  kræfter,  der  sæt- 
ter ind.  Det  var  sådan  en  kraft,  der  påvirkede  den  yngre 
Alma,  der  sammen  med  Mosiah's  sønner  drog  ud  for  at 
nedbryde  deres  store  forfædres  værk.  I  husker,  at  der 
blev  sendt  en  engel,  der  slog  ham  ned  og  ramte  ham 
lige  mellem  øjnene,  tror  jeg  nok,  og  han  lå  som  død  i 
tre  dage  og  nætter,  og  englen  sagde: 

„.  .  .  Herren  har  hørt  sit  folks  bønner  og  ligeledes  sin 
tjener  Almas  bønner,  som  er  din  fader;  thi  han  har  bedt 
for  dig  med  stor  tro,  at  du  måtte  få  kundskab  om  sand- 
heden; derfor  er  jeg  kommet  i  den  hensigt  at  overbevise 
dig  om  Guds  magt  og  myndighed,  for  at  hans  tjeneres 
bønner  måtte  blive  besvaret  i  forhold  til  deres  tro." 
(Mosiah  27:14.) 

Det  var  det  samme  med  Nephi,  som  hans  oprørske 
brødre  søgte  at  tilintetgøre,   og  til   hvem  englen   sagde: 

I  er  raske  til  at  gøre  det  onde,  men  langsomme  til 
at  ihukomme  Herren,  jeres  Gud.  I  har  set  en  engel,  og 
han  talte  til  jer;  ja,  I  har  hørt  hans  røst  gang  på  gang,  og 
han  har  talt  til  jer  med  en  stille,  sagte  stemme,  men  I 
har  mistet  evnen  til  at  fornemme,  så  at  I  ikke  kan  forstå 
hans  ord;  derfor  har  han  talt  til  jer  som  med  en  torden- 
røst, hvad  der  fik  jorden  til  at  skælve,  som  om  den 
skulle  søndersplittes.  (1   Nephi   17:45.) 

Og  så  fortsatte  Nephi,  efter  at  han  sagde  dette: 

.  .  .  Jeg  byder  jer  i  den  almægtige  Guds  navn,  at  I 
ikke  rører  mig;  thi  jeg  er  så  fyldt  med  Guds  kraft,  at 
den  næsten  fortærer  mit  kød,  og  den,  der  lægger  hånd 
på  mig,  vil  visne  som  tørre  siv,  og  han  skal  være  som  intet 
for  Guds  kraft,  thi  Gud  skal  ramme  ham.  (1  Nephi  17:48.) 


Vis  Faderen,  at  I  regner  ham  for 
at  være  Familiens  Overhoved 

Det  andet  punkt,  jeg  vil  nævne  som  moderens  an- 
svar, er,  at  hun  regner  faderen  for  familiens  overhoved. 
Det  er  et  udtryk  fra  den  berømte  dommer,  som  sagde,  at 
han  troede,  at  det  var  det  problem,  der  lagde  roden  til 
mange  af  problemerne  i  et  problem-hjem.  Hvorledes 
bærer  moderen  sig  ad  med  det?  En  eller  anden  har  sagt, 
at  små  børn  snart  vokser  fra  deres  behov  for  kærlighed, 
men  fædre  gør  det  aldrig.  Det  er  altså  den  første  måde, 
hvorpå  man  viser  ham,  at  han  er  familiens  overhoved  — 
selv  når  han  ikke  fortjener  det.  Kys  ham,  når  han  ikke 
har  fortjent  det,  og  hvis  han  bliver  vred,  så  ignorer  ham. 
Vær  pinlig  tavs,  men  lad  ham  aldrig,  aldrig  føle,  at  I 
ikke  forstår  hanr  Lad  ham  være  familiens  overhoved. 

Præsident  Brigham  Young  sagde: 

Jeg  forstår,  at  I  gode  kvinder  ofte  bliver  ærgerlige, 
irriterede  og  utålmodige  over  jeres  ægtemænd,  og  det 
er  sommetider  fuldt  retfærdigt.  De  er  ikke  altid  så  hen- 
synsfulde over  for  jer,  som  de  bør  være;  men  hvis  de 
sørger  godt  for  jer,  er  venlige  imod  jer  og  på  anden 
måde  behandler  jer  pænt,  så  bliv  hos  dem.  Jeg  tror,  der 
er  nogen,  der  forkynder,  at  som  vi  nedlægger  vore  lege- 
mer i  graven,  således  vil  de  komme  frem  i  opstan- 
delsen med  alle  de  skrøbeligheder  og  ufuldkommen- 
heder, de  havde  her;  og  at  hvis  en  hustru  ikke  elsker  sin 
mand  i  denne  prøvetilstand,  kan  hun  heller  ikke  elske 
ham  i  den  næste.  Men  sådan  er  det  ikke.  De,  som  opnår 
den  velsignelse  at  komme  frem  i  den  første  eller  cele- 
stiale  opstandelse,  vil  være  rene  og  fuldkomne,  også 
fuldkomne  i  legemet.  Enhver  mand  og  kvinde,  som  opnår 
dette  usigelige  gode,  vil  blive  lige  så  smukke  som  de 
engle,  der  omgiver  Guds  trone.  (Journal  of  Discourses, 
Volume   10,  page  24.) 

Så  altså,  søstre,  gør  jeres  mænd  så  pæne  som  mu- 
ligt, medens  I  har  dem  her,  og  håb  så  på,  at  Herren  vil 
gøre  resten  på  den  anden  side  af  sløret. 

Anspor  mændene  til  at  ære  deres  Præstedømme 

En  anden  af  moderens  opgaver  er  at  anspore  sin 
mand  til  at  ære  sit  Præstedømme.  I  ved  godt,  at  det  var 
noget,  profeten  Joseph  Smith  sagde  til  den  første  Hjæl- 
peforening. Jeres  mænd  har  nøglen  til  døren  til  et  cele- 
stialt  hjem  i  evighederne  for  jer  og  jeres  børn,  og  med- 
mindre I  ærer  og  herliggør  Præstedømmet,  vil  l  og  jeres 
børn  komme  til  at  lide  for  det,  ja,  uden  ham  vil  I  blive 
berøvet  jeres  celestiale  hjem.  Hold  familiebøn,  selv  om 
det  skal  være  jer,  der  opfordrer  til  det,  men  lad  ham 
lede,  hvis  det  er  muligt  at  få  ham  til  det.  Sørg  for,  at 
han  går  til  sine  møder  i  Præstedømmet,  sørg  for,  at  han 
siger  ja  til  at  være  hjemmelærer  og  gør  derefter  alt,  hvad 
I  kan  for  tålmodigt  og  kærligt  at  hjælpe  ham  at  udføre 
det,  således  at  I  en  dag  sammen  med  ham  og  jeres 
børn  kan  gå  gennem  templet. 

Benyt  jer  af  Præstedømmets  hjælp 

Dernæst  ønsker  jeg  at  sige:  benyt  jer  af  den  hjælp, 
Præstedømmet  kan  give  jer  til  løsning  af  næsten  uover- 

vindelige  problemer.  Der  er  en  vis  tilbøjelighed  til  at  gå 
uden  om  biskoppen;  man  siger,  at  han  er  alt  for  kendt 
med  en,  eller  at  han  er  for  ung  og  uerfaren,  eller  man 
er  bange  for,  at  han  ikke  kan  bevare  det,  der  bliver  ham 
betroet,   hvilket  absolut  må  være   en  undskyldning. 

Biskoppen  har  til  sin  rådighed  alle  Præstedømmets 
kræfter,  såvel  som  alle  hjælpeorganisationerne,  som  han 
kan  sætte  i  bevægelse,  og  hvis  vi  vil  holde  os  til  „kom- 
mandovejen", så  skal  vi  alligevel  gennem  biskoppen  for 
at  få  stavspræsidenten  i  tale.  Vi  spilder  altså  blot  tiden, 
hvis  vi  springer  biskoppen  og  stavspræsidenten  over  og 
går  direkte  til  Generalautoriteterne. 

Jeg  fik  et  brev  fra  en  sød  pige,  hvis  ægteskab  jeg 
beseglede  for  nogle  år  tilbage.  Brevet  gik  lige  til  sagen 
og  omtalte  nogle  problemer,  som  fik  mig  til  at  tænke,  at 
her  var  et  tempelægteskab,  der  havde  slået  fejl: 

„Vi  havde  problemer  lige  fra  begyndelsen.  Vi  prøvede 
dengang,  og  har  prøvet  lige  siden  at  finde  ud  af,  hvorfor 
det  egentlig  var  således.  Der  var  ikke  noget  bestemt,  der 
bestandig  fremskyndede  vore  vanskeligheder.  Vi  var 
aktive  i  Kirken  og  kom  til  vore  møder;  vi  bad,  vi  betalte 
vor  tiende,  vi  tog  regelmæssigt  til  templet.  Vi  elskede 
hinanden  så  højt  og  forventede  så  meget  af  vort  ægte- 
skab. Så  ventede  vi  en  baby,  men  til  trods  for  vor  meget 
store  lykke  over  at  skulle  have  dette  barn,  syntes  alting 
at  gå  rivegalt  og  problemerne  var  helt  uløselige.  Næsten 
et  år  efter,  at  vi  var  begyndt,  vidste  vi,  at  vi  ikke  kunne 
blive  ved  at  fortsætte  på  den  måde.  Jeg  ringede  til  bi- 
skoppen, som  også  var  vor  personlige  ven,  og  vi  fik  en 
aftale.  Vi  talte  meget  lidt  sammen  —  vi  tre.  De  forstår, 
jeg  husker  ikke  noget  bestemt,  der  blev  nævnt,  bortset 
fra  den  tvivlsomme  opmuntring  han  gav  os  ved  at  sige, 
at  han  og  hans  hustru  havde  haft  en  vanskelig  periode 
et  stykke  tid  efter,  at  de  var  blevet  gift.  Resultatet  blev, 
at  de  løste  deres  problemer,  „så  hvorfor  gør  I  ikke  det 
samme?"  Men  da  vi  forlod  biskoppens  kontor,  vidste  vi, 
at  vi  på  en  eller  anden  måde  var  nået  til  et  vende- 
punkt. Vi  havde  nået  bunden,  og  vi  var  på  vej  op.  Jeg  kan 
ikke  forklare  hvorfor,  eller  hvad  der  skete,  men  vi  be- 
gyndte forfra  igen,  og  vi  har  været  på  vej  opad  siden 
da." 

Fordi  de  gik  den  rette  vej:  til  biskoppen. 

Familie-hjemmeaftener 

Jeg  spurgte  en  moder,  om  familien  holdt  hjemmeaften, 
og  hun  skrev  tilbage: 

„Jeg  fik  en  alvorlig  sygdom.  Jeg  håber  ikke,  dette 
lyder  pralende,  men  for  første  gang  forstod  jeg,  af  hvor 
stor  betydning  jeg  er  for  mine  børn.  Som  jeg  lå  der  ude 
af  stand  til  at  tage  mig  af  noget  som  helst  for  dem,  og  i 
bevidstheden  om,  at  hvis  ikke  min  himmelske  Fader 
greb  ind,  var  min  indflydelse  på  dem  i  dette  liv  forbi  — 
hvor  dyrebare  og  attråværdige  forekom  da  ikke  timerne 
i  ugerne,  månederne  og  årene  fremefter  at  være.  Jeg  be- 
stemte da  mange  ting,  jeg  ville  anvende  tiden  til,  hvis  jeg 
fik  den.  Et  af  mine  forsæt  var,  at  jeg  hver  aften  ville 
bruge  lidt  tid  til  at  tale  med  mine  børn  og  læse  for  dem. 
Jeg  nåede  det  ikke,  men  vi  tilbragte  sædvanligvis  en  time 
sammen  de  fem  aftener  om  ugen.  Foruden  de  andre  ting, 


de  har  interesseret  sig  for,  har  jeg  læst  det  meste  af 
Mormons  Bog  for  dem  fra  den  udgave,  der  er  udarbejdet 
for  børn.  Det  var  min  idé  fra  begyndelsen,  men  ikke  så 
længe.  Jeg  tvivler  ikke  om,  at  den  har  betydning  for  dem, 
når  jeg  hører  min  otte-årige  i  sin  bøn  takke  for  de  pro- 
feter, som  førte  disse  optegnelser,  eller  når  min  femårige 
søn  er  taknemmelig  for,  at  Nephi  slap  ud  i  ørkenen  i 
sikkerhed,  dengang  Laman  og  Lemuel  ville  slå  ham  ihjel. 

Vor  erfaring  har  været,  at  hver  gang  vi  har  en  an- 
ledning til  at  hjælpe  vore  børn  til  at  udvikle  kærlighed 
og  forståelse  for  Evangeliet  og  for  Faderen,  som  skabte 
dem,  øges  vor  kærlighed  til  hinanden  også,  og  familie- 
sammenholdet påvirkes  på  den  mest  betydningsfulde 
måde.  Af  denne  grund  er  Familie-hjemmeaftenen  af  aller- 
største vigtighed  for  os." 

Og  nu,  I  mødre  i  Kirken  over  hele  jorden,  vi  er  ved 
at  udarbejde  nogle  af  de  bedste  lektier,  der  nogen  sinde 
er  blevet  udarbejdet  til  familier,  og  som  fædre  og  mødre 
i  hvert  eneste  hjem  skal  undervise  deres  børn  om.  Vi 
har  trykt  650.000  hefter  til  at  fordele  til  hvert  eneste 
hjem  i  Kirken.  Hvert  eneste  hjem  går  glip  af  store  mulig- 
heder, hvis  de  ikke  studerer  dette  Familie-hjemmeaftens 
lektiehefte. 

Mødrene  skal  stå  ved  hjemmets  skilleveje 

Endelig  vil  jeg  nævne,  at  moderen  bør  stå  ved  hjem- 
mets „skilleveje".  Der  er  i  vore  dage  stor  fare  for,  at 
hjemmene  bryder  sammen  på  grund  af  de  fristelser,  der 
lokker  mødrene  til  ikke  at  være  hjemme,  når  familien 
kommer  eller  går.  Jeg  erkender,  at  der  er  nogle  mødre, 
for  hvem  det  er  nødvendigt  at  tjene  noget  til  familiens 
ophold.  Jeg  erkender  det,  men  også  her  skal  biskopper 
og  Hjælpeforeningens  præsidentinder  passe  på,  at  de 
ikke  undlader  at  yde  al  mulig  hjælp,  for  at  mødrene  kan 
være  hos  deres  små  børn  og  om  muligt  hjælpe  dem  at 
finde  passende  arbejde  eller  planlægge  deres  tid.  Alt 
dette  ligger  inden  for  Hjælpeforeningens  område  i  sam- 
arbejde med  hjemmet. 

Hjemmet  —  et  tag  over  en  god  kvinde 

Og  så  blot  et  par  enkelte  forslag  vedrørende  mo- 
derens opgave  i  hjemmet.  Hvis  man  skulle  definere  hjem- 
met sådan,  som  jeg  ved,  det  er  sandt,  ville  jeg  sige,  at 
et  hjem  er  et  tag  over  en  god  kvinde.  Gud  give  mød- 
rene i  denne  Kirke  den  stærke  indflydelse,  så  de  er 
istand  til  at  sige  som  den  gamle  patriot,  hvis  I  husker 
ham:  „Jeg  er  kun  én,  men  jeg  er  én.  Jeg  kan  ikke  gøre 
alting,  men  noget  kan  jeg  gøre,  og  det,  som  jeg  kan 
gøre,  det  vil  jeg  af  Guds  nåde  gøre."  Og  en  anden  sagde 
det  samme  således:  „I  mødre,  giv,  hvad  I  har  at  give.  Det 
kan  være  så  meget  bedre,  end  I  vover  at  tro,  det  er  i  det 
pågældende  øjeblik." 

Må  Herren  hjælpe  jer  at  gøre  dette  og  løfte  jer  op 
på  jeres  høje  stade  som  mødre  til  mænd,  til  at  være 
skabere  af  den  atmosfære  i  hjemmet,  der  vil  styrke  jeres 
sønner  og  døtre  lang  tid  efter,  at  de  —  desværre  alt 
for  hurtigt  —  kommer  uden  for  jeres  indflydelse.  Må  I 
bygge  på  den  stærke  grundvold  og  lære  de  mødre,  der 
kommer  under  jeres  påvirkning,  at  gøre  det  samme,  er 
min  ydmyge  bøn  i  Jesu  Kristi  navn.  Amen.  O 

Benyt  Skrifterne 


AF  LOWELL  L   BENNION 


I  ransager  Skrifterne,  fordi  I  mener  i  dem  at  have 
evigt  liv;  og  det  er  dem,  som  vidner  om  mig.  (Joh.  5:39.) 

Disse  ord  fra  Jesu  mund  er  suppleret  op  med  Paulus' 
råd   af  lignende  karakter  til  Timoteus: 

„Du  derimod,  bliv  ved  det,  som  du  har  lært  og  er 
blevet  overbevist  om.  Thi  du  ved,  hvem  de  er,  du  har 
lært  det  af,  og  du  kender  fra  barndommen  af  de  hellige 
skrifter,  som  kan  gøre  dig  viis  til  frelse  ved  troen  på 
Kristus  Jesus.  Ethvert  skrift,  som  er  indblæst  af  Gud,  er 
også  gavnligt  til  at  belære,  til  at  irettesætte,  til  at 
genoprejse,  til  at  optugte  i  retfærdighed,  så  at  Guds- 
mennesket  kan  blive  fuldt  beredt,  vel  skikket  til  al  god 
gerning."    (2.  Tim.   3:14—17.) 

Der  er  virkelig  gode  grunde  til,  at  de,  som  under- 
viser i  Evangeliet,  bør  lede  deres  elever  til  at  beskæf- 
tige sig  med  Skrifterne.  De  er  de  eneste  bøger,  udgivet 
om  Mormonismen,  der  er  autoritative  kilder  til  Kirkens 
lære.  Der  er  ingen  andre  bøger,  der  af  Kirken  er  blevet 
accepteret  som  kanoniske  eller  standardværker. 

Disse  bøger  blev  skrevet  af  Guds  mænd,  store  per- 
sonligheder, som  f.  eks.  Amos,  Esajas,  Jeremias,  Paulus, 
Alma,  Mormon,  Moroni  og  profeten  Joseph  Smith.  De 
taler  til  os  med  ligefremhed,  umiddelbarhed,  forvisning 
og  myndighed.  Alene  i  Skrifterne  finder  vi  det,  der  ken- 
des om  Mesterlæreren  og  Guds  Søns  liv  og  forkyndelse. 


De  fortæller  os  om  livets  og  frelsens  principper  i  fyldig 
og  varieret   udformning. 

Skrifterne  er  levende  og  interessante;  de  er  fyldt 
med  beskrivelse  af  storslåede,  menneskelige  person- 
ligheder, bevægende  og  dramatiske  episoder,  historier, 
lignelser  og  hændelser,  sange,  ordsprog,  taler,  historiske 
beretninger,  nogle  få  kærlighedshistorier,  krig  og  fred, 
had  og  kærlighed,  intriger  og  høje  idealer.  Næsten 
enhver  forKi  for  menneskelig  svaghed  og  styrke  er  af- 
bildet i  et  sprog,  der  for  det  meste  er  appellerende,  og 
hvoraf  meget  er   inspirerende. 

I  en  alder,  hvor  mange  mennesker  er  blevet  tilskuere 
og  tilhørere  og  hvor  man  jager  efter  underholdning,  er 
mange  blandt  vore  egne  helt  uvidende  om  Skrifterne.  Og 
dog  kan  disse  bøger  gøres  eventyragtige  for  både  gamle 
og  unge.  Vi  bringer  her  et  par  forslag  som  hjælp  til  at  få 
eleverne  til  at  interessere  sig  for  studium  og  læsning  af 
Skriften. 

(1)  Sørg  for  så  mange  af  de  billige  eksemplarer  af 
standardværkerne,  så  hvert  medlem  i  en  klasse  af  gen- 
nemsnitsstørrelse kan  få  et  at  sidde  med;  eller  lad  hvert 
medlem  købe  et  eksemplar  og  lade  det  opbevare  i  ward- 
biblioteket  til  studiebrug. 

(2)  I  stedet  for  at  holde  en  forelæsning  om  f.  eks. 
Peters  liv,   kan  læreren   udsøge  bestemte  kapitler  i  Det 

ny  Testamente,  som  fortæller  om  Peter  (f.  eks.  Matt.  16, 
Joh.  13,  Luk.  22  og  24,  Ap.G.  2,  3  og  10).  Inden  man 
deler  opgaver  ud,  kan  man  vække  klassens  nysgerrighed 
angående  Peter.  Bed  hver  især  om  at  læse  et  kapitel 
og  analysere  Peters  karakter  ud  fra  det,  han  læser. 
Efterhånden  som  eleverne  fortæller,  kan  man  opbygge 
Peters  personlighed  på  tavlen. 

Som  opmuntring  til  at  søge  i  Skrifterne,  kan  man 
stille  spørgsmål  eller  fremkomme  med  et  problem,  og 
derefter  give  eleverne  bestemte  skriftsteder,  som  vil 
give  svarene  og  løse  problemet.  Elever  er  mere  ivrige 
efter  at  studere,  hvis  de  har  et  konkret  mål,  en  speciel 
grund  til  at  søge. 

(3)  Mange  vers  i  Skriften  kan  bruges  til  at  indlede,  af- 
slutte og  endda  bygge  en  hel  lektie  over: 

„Thi  hvad  gavner  det  et  menneske,  om  han  vinder 
den  hele  verden,  men  må  bøde  med  sin  sjæl?"  (Mark. 
8:36.) 

„Ingen  kan  tjene  to  herrer;  han  vil  jo  enten  hade  den 
ene  og  elske  den  anden  eller  holde  sig  til  den  ene  og 
ringeagte  den  anden.  I  kan  ikke  tjene  både  Gud  og  mam- 
mon."  (Matt.  6:24.) 

„Lad  dig  ikke  overvinde  af  det  onde,  men  overvind 
det  onde  med  det  gode!"   (Rom.   12:21.) 

thi  bogstaven  slår  ihjel,  men  Ånden  gør  levende." 

(2  Kor.  3:6.) 


Giv  eleverne  mulighed  for  at  regne  ud,  hvad  disse 
udvalgte  skriftsteder  betyder.  Giv  dem  en  udfordring  og 
søg  at  opmuntre  dem  til  fantasifuld,  skabende  tænkning. 

(4)  Enkelte  ord  kan  sommetider  virke  udfordrende 
på  elever.  Begynd  lektien  en  søndag  med  at  bede  om 
definitioner  og  forklaringer  af  ord,  der  findes  i  Skriften. 
Sørg  for  at  være  godt  forberedt  til  at  kunne  gribe  ind 
og  illustrere.  Diskuter  f.  eks.  betydningen  af  sådanne 
ord  som  kærlighed,  tro,  frelse,  evigt  liv  og  frygt. 

Ordet  evig  anvendes  f.  eks.  både  i  kvantitativ  og 
kvalitativ  forstand  i  Skriften.  Nogle  steder  betyder  det 
evigtvarende  liv,  bogstavelig  talt  uden  begyndelse  eller 
ende  (kvantitativt);  i  mange  forbindelser,  som  f.eks.  Joh. 
17:3,  betyder  evig  guddommelig,  (kvalitativt).  Der  kan  op- 
bygges en  hel,  instruktiv  lektie  op  over  dette  ene  ord,  som 
det  anvendes  i  Skriften  og  om  dets  betydning  i  vort 
liv. 

(5)  Prøv  at  få  eleverne  til  at  lære  skriftsteder 
udenad.  Dette  vil  sandsynligvis  kun  være  af  værdi,  hvis 
klassen  gennem  undersøgelse  eller  diskussion  er  kom- 
met til  erkendelse  af  den  virkelige  betydning  af  det, 
man  beder  dem  om  at  lære  udenad.  Skriftstedet  må 
ikke  være  alt  for  langt  eller  for  vanskeligt  at  lære  uden- 
ad. Øv  i  klassen  at  fremsige  skriftstederne  i  kor  og 
med  den  rette  betoning  og  følelse.  Q 


MORMONS   BOG 

Missionspræsidentskabet  vil  gerne  ud- 
trykke sin  dybtfølte  tak  til  alle  de  søsken- 
de, som  har  ydet  deres  hjælp  ved  an- 
bringelse af  Mormons  Bog  på  forskellige 
hoteller  og  andre  steder.  Det  har  været 
en  stor  inspiration  for  os  at  se  det  store 
arbejde  I  har  udført. 

Hermed  følger  en  liste  over  de  steder, 
hvor  vi  foreløbig  har  fået  lov  til  at  an- 
bringe Mormons  Bog,  samt  antallet  af 
eksemplarer  hvert  sted: 

Sted  Antal  eksemplarer 

Central-Hotel,  Aalborg  71 

Hotel  Randers,  Randers  100 

Hotel  Aarhus,  Aarhus  32 


Hotel  Prinsen,  Roskilde 
Hotel  Rebæk,  Glostrup 
Thomsens  Hotel,  Nakskov 
Krukholm,  Nakskov 
Grand  Hotel,  Odense 
Hotel   Leidersdorff,   Hillerød 
Hotel  Vejle,  Vejle 
Kysthotellet,   Kalundborg 
Gilleleje 

Landevejskroen,  Hillerød 
Hotel  Landsoldaten,  Fredericia 
Hotel  Victoria,  Fredericia 
Kragelund,  Horsens 
Marselisborg,  Horsens 
Hotel  Strand,  Sønderborg 
Søderborghus,  Sønderborg 
Aabenraa 

Vojens 

19 

50 

Gram 

12 

29 

Hotel  Esbjerg,   Esbjerg 

8 

12 

Hotel   Kolding,   Kolding 

35 

75 

Centralhotellet,  Varde 

12 

2  G 

Maribo 

38 

46 

Hotel  Richmond,  København 

65 

20 

Imperial,  København 

30 

62 

SAS  Foyer,  København 

5 

5 

Park  Hotel,  Odense 

56 

50 

Hotel  Hans  Tausen,  Odense 

53 

30 

Ydes  Hotel,  Odense 

10 

21 

Andre  steder  i  Odense 

48 

4 

Herrefrisører,   Roskilde 

15 

33 

Diverse  steder  i  Aarhus 

65 

40 
20 

lait 

1237 

Nadververs  for  juli 


Junior-Søndagsskolen 

Jesus  sagde:    „Du   skal   elske   Herren   din   Gud 
med  hele  dit  hjerte."  (Matt.  22:37.) 


Senior-Søndagsskolen 

Jesus  sagde:  „.  .  .  Dette  er  mit  legeme,  som  gi- 
ves   for  jer;    gør   dette   til    ihukommelse    af    mig." 

(Luk.  22:19.) 

Den  Præsiderende  Biskop 
taler  til  ungdommen  om  respekt 


AF  BISKOP  JOHN  H.  VANDENBERG 


Under    Frelserens    jordiske    præ- 
stegerning, da   han  færdedes  mellem 
de  spedalske,  de  lemlæstede,  de 
vise,  eller  da  han  knælede  i  højtidelig 
bøn  til  sin  Fader,  føler  man,  at  Han 
besad  en  dyb  respekt  for  andre.  Selv 
under  prøvelsen,   da  de,  som   Han 
elskede,   forrådte   Ham,   og   de,   som 
Han  kom  for  at  tjene,  spottede  og 
forbandede  Ham,  ikke  engang  da 
talte  Han  uden  respekt.  Selv  da 
skarerne   råbte,    „korsfæst   ham! 
Korsfæst  haml",  og  Han  blev  taget 
til   Golgatha   for  at  udsættes  for  de 
mest  ulidelige  smerter,  drejede  Hans 
tanker  sig   om   moderens  velfærd, 
om  dem,  Han  elskede  og  endogså 
om  dem,  som  slog  naglerne  igennem 
Hans  hænder,  og  et  ringeagtende 
ord   kom   aldrig    over  Hans    læber. 

Unge  mænd  og  kvinder,  det  er 
dette  udtalte  kendetegn  af  respekt, 
som  jeg  kunne  lide  at  betragte 
sammen   med  jer.  Den  er  en  dyd, 
som  ofte  er  vanskelig  for  unge 
mennesker  at  værdsætte  fuldstændig. 
Og  dog  er  den  et  tegn  på  moden- 
hed, værdighed  og  storhed.   Medens 
respekt  er  den  dyd,  som  der  findes 
anvendelse   for   i   enhver  fase   af 
vores  liv,  må  jeg  diskutere  med  jer 
dens  anvendelse  på  nogle  få  om- 
råder, som  synes  af  særlig  vigtighed 
i  vore  dage. 

RESPEKT  FOR  FORÆLDRE 

Fra  Adams  tid  til  Sinai,  til  den 
dag   i  dag,   har  ungdommen  haft 
ansvar  med  hensyn  til  at  respektere 
forældrene.  Store  mænd  har  altid 


respekteret  deres  forældre.  Da 
Kristus,  vores  Mester,  den  største 
af  alle,   hang   blødende   på   korset, 
tænkte  Han  på  sin  moders  velfærd. 

Respekt  for  forældre  er  grund- 
laget for  sand   manddom  eller 
kvindelighed. 

Der  fortælles  en  historie  om  en 
engelsk  dreng,  som  engang  blev 
sendt  ud  for  at  bevogte  sin   fars 
mark.  Under  ingen  omstændigheder 
måtte   han   lade  nogen  gå  gennem 
den. 

Drengen  havde  næppe  indtaget 
sin  post,  førend  nogle  jægere  kom 
derhen  og  gav  ham  ordre  til  at  åbne 
leddet.  Han  afslog  at  gøre  det,  idet 
han  fortalte  dem,  at  han  havde  i  sinde 
at  adlyde  sin  faders   anvisninger. 
Til   sidst  kom  en   af  dem   hen   og 
sagde  med  en  kommanderende 
stemme,   „min  dreng,  du   kender  mig 
ikke,  men  jeg  er  Hertugen  af  Wel- 
lington.  Jeg   er   ikke   vant  til    ikke   at 
blive  adlydt.  Jeg  befaler  dig  at  åbne 
leddet." 

Drengen   lettede  på  huen   og 
svarede  fast:   „Jeg  er  sikker  på,  at 
Hertugen   af   Wellington    ikke   ville 
ønske,  jeg  adlød  hans  ordre.  Jeg  må 
holde   leddet  lukket.  Ingen   kan  gå 
igennem  uden  min  faders  udtryk- 
kelige tilladelse." 

Så  tog  Hertugen  sin  egen   hat  af 
og  sagde,  „Jeg  priser  den  mand 
eller  dreng,  som  man  hverken  kan 
forskrække  eller  bestikke  til  ikke 


at  adlyde  en  ordre.   Med  en   hær  af 
sådanne  soldater  kunne  jeg   besejre 
ikke  blot  franskmændene,  men 
verden." 

Lydighed   mod    forældre   er   den 
mest  ophøjede  form  for  respekt. 
Det  er  ofte  de  såkaldte  små  ting, 
som  bringer  respekt.   Det  er  godt, 
unge  mænd  og   kvinder,  at  I  gør  jer 
klart,  hvor  meget  af  det,  I  er  og  af 
det   I   har,  som    I   skylder  jeres 
forældre.  Der  er  ingen  i  jeres  liv, 
som  fortjener  mere  respekt  end  dem. 

Vi   hører  ofte  nogle  unge  men- 
nesker bemærke,  at  de  ville  ønske, 
der  blev  vist  dem   mere   respekt, 
og  denne  påberåbelse  er  ikke  uden 
grund.  Dog  er  det  en  grundlæggende 
regel  for  menneskeligt  samvær,  at 
„respekt  avler  respekt".    „I   vil 
opdage,  at  I  vil  blive  vist  respekt 
fra   jeres  forældre   og   andre,    hvis   I 
ærer  og  respekterer  dem". 

Fornylig  blev  en  hændelse  fortalt 
af  en  mand,  hvis  skikkelse  nu  er 
bøjet,  og  hvis  hår  er  hvidt  af  ælde. 
Da  han  var  ung,  vendte  han  en  aften 
hjem  fra  græsmarkerne,  de  brugtes 
til  høslæt  på  faderens  gård.  Han- 
havde  arbejdet  siden  daggry,   da 
faderen  kom  ham   i   møde  med 
spørgsmålet,  om  han  ville  tage  til 
byen   at  udrette  et  ærinde.   Den 
ældre  mand  sagde: 

„Jeg  var  træt,   snavset  og  sulten. 
Der  var  3  kilometer  til  byen.  Jeg 
havde  lyst  til  at  få  min  aftensmad. 
Min  første  indskydelse  var  at  afslå 
det,  og  at  gøre  det  groft,  for  jeg  var 
vred  over,  at  min  fader  ville  bede 

BØRNENES 
SIDER, 


JIRO 
OG  EN 
DRØM 

AF  BERNADINE  BEATIE 


Jiro  og  hans  klassekammerater 
stod  sammen  med  deres  lærer  i 
kunst,  Toshio-san,  i  Kejserslottets 
øverste  have.  Byen  Kyota  lå  om- 
givet af  grønne  bakker  for  deres  fød- 
der, flimrende  i  forårssolskinnet. 
Jiro  snappede  efter  vejret  og  åbnede 
sin  skitseblok. 

„Vent  lidt,  Jiro"  sagde  Toshio-san. 
Han  gjorde  tegn  til  sine  elever  om 
at  samles  omkring  ham.  „Jeg  har  en 
overrakelse  til  jer.  Jeres  tegninger 
vil  i  dag  blive  bedømt  af  Yamato. 
Han  har  lovet  gratis  undervisning  til 

den   dreng,   hvis   skitser  er  mest   lo- 
vende." 

Et  kor  af  ophidsede  stemmer 
hilste  Toshio's  meddelelse.  Skønt 
drengene  ofte  havde  hørt,  at  Yamato 
var  en  hård  arbejdsleder,  var  de  alle 
ivrige  efter  at  vinde,  Yamato  var  en 
af  de  fineste  kunstnere  og  lærere  i 
Japan. 

Jiro's  øjne  var  klare.  At  studere 
hos  Yamato  ville  være  opfyldelsen  af 
hans  vildeste  drømme. 

„Tag  jeres  skitseblokke  og  vær 
tilbage  her  om  en  time",  sagde  To- 
shio-san.  Jiro  besluttede  at  tegne  et 
af  fyrretræerne,  nær  ved  Dragebas- 
sinet. Yamato  havde  altid  fyrretræer 
på  sine  malerier. 

Lyden  af  en  lykkelig  barnestem- 
me, der  kaldte  på  ham,  gjorde  Jiro 
nærværende.  En  lille  pige  snoede  sig 
imellem  de  studerende  elever  og  ka- 
stede sig  i  armene  på  Jiro.  Jiro  under- 
trykte en  stønnen.  Det  var  Kata,  hans 
unge  niece.  Jiro  så  sin  broder,  Rikizo 
og  hans  kønne  unge  kone  stå  bag 
klassekammeraterne. 

„Vær  sød  at  se  efter  Kata,  Jiro", 
råbte  Rikizo.  „Vi  er  kommet  bort  fra 
vores  gruppe.  Vi  må  finde  dem  og 
kommer  så  tilbage." 

Jiro  åbnede  munden  for  at  råbe, 
at  han  ikke  havde  tid  til  at  tage  sig 
af  Kata  i  dag,  men  Rikizo  og  hans 
kone  løb  allerede  ned  ad  stien. 

Jiro  rynkede  panden.  Han  plejede 
ikke  at  have  noget  imod  at  tage  sig 
af  Kata,  men  i  dag  var  det  noget 
andet. 

Misundelig  lagde  han  mærke  til, 
at  hans  venner  spredtes  i  alle  ret- 
ninger. 

„Hun  er  sådan  en  lille  pige,  hun 
vil  ikke  være  til  så  meget  besvær", 
sagde  Toshio-san,  der  stod  ved  siden 
af  Jiro. 


Kata  lo  højt.  „Jiro  elsker  mig", 
sagde  hun.  „Han  tegner  katte  til  mig 
og   hunde". 

„Katte?  Hunde?"  sagde  Toshio- 
san,  idet  han  så  skuffet  ud. 

Jiro  rødmede.  „Når  min  broder 
kommer  tilbage  så  fortæl  ham  at  vi 
er  henne  ved  Dragebassinet",  sagde 
han  hurtigt. 

Kata  pludrede  lykkelig,  da  Jiro  tog 
hende  med  til  et  sted,  hvor  der  var 
udsigt  over  en  gruppe  fyrretræer. 

„Sæt  dig  ned  her",  sagde  Jiro. 
idet  han  trak  hende  ned  ved  siden 
af  sig. 

„En  kattekilling  —  åh,  tegn  en 
killing  for  mig",  tryglede  Kata,  idet 
hun  lænede  sig  hen  over  Jiro's  tegne- 
blok og  smilede  op  til  ham. 

„Nej,  Kata!"  sagde  Jiro  utålmo- 
digt, idet  han  skubbede  hende  til- 
bage. 

„Vær  nu  rolig  og  stille  —  jeg  har 
noget  arbejde  for"! 

Kata's  øjne  blev  store  af  overra- 
skelse. I  hele  hendes  unge  liv  havde 
Jiro  aldrig  afslået  at  tegne  for  hende. 
„Åh,  vil  du  ikke?"  bønfaldt  hun. 

„Vær  nu  rolig,  Kata",  sagde  Jiro 
vredt. 

„Jeg  vil  hjem  til  mor!"  sagde  Kata 
med  en  lille  såret  stemme. 

Jiro's  øjne  lynede:  „Jeg  ville  øn- 
ske, du  var  hos  din  mor!  Men  du  er 
her,  så  du  må  opføre  dig  ordent- 
ligt!" 

Uden  advarsel  sprang  Kata  op  og 
løb  hen  mod  stien,  så  hurtigt  hendes 
små  ben  kunne  bære  hende.  Jiro  for 
op  og  fulgte  efter.  Han  greb  fat  i 
Kata's  skulder,  bar  hende  tilbage  og 
anbragte  hende  sikkert  på  jorden. 
„Hvis  du  ikke  opfører  dig  ordentligt, 
så  klapser  jeg  dig  —  jeg  gør,  Kata!" 
Da  Jiro  åbnede  sin  skitseblok,  op- 
dagede han  pludseligt,  at  Kata's  lille 

krop  skælvede.  Tårerne  strømmede 
ned  ad  hendes  kinder.  Han  kastede 
et  stjålent  blik  på  hende,  og  hans 
hjerte  krympede  sig  af  skam.  Han 
havde  givet  lille  Kata  skylden  for  bro- 
derens tankeløshed. 

„Åh,  Kata,  lad  nu  være  at  græde", 
sagde  Jiro. 

„Du  elsker  mig  ikke  mere"!  Kata's 
åndedræt  blev  til  en  hjerteskærende 
småhulken. 

Jiro  sukkede.  Han  rakte  over  efter 
Kata  og  trak  hende  tæt  ind  til  sig. 
„Selvfølgelig  elsker  jeg  dig.  Jeg  er 
ked  af,  at  jeg  var  så  arrig." 

Kata's  hulken  blev  svagere.  Hun 
sendte  Jiro  et  lille  skælvende  smil. 
„Tegn  en  killing  for  mig",  tiggede 
hun. 

„Det  er  i  orden",  sagde  han,  „jeg 
tegner  alligevel  katte  meget  bedre 
end  fyrretræer!" 

Kata  lo  af  fryd,  da  Jiro  hurtigt 
tegnede  en  sjov  lille  kat,  der  åbne- 
de munden  til  en  gaben. 

„En  søvnig  killing!"   råbte  Kata. 

Jiro  smilte.  Han  var  nu  helt  tabt 
for  omverdenen  i  nydelse  ved  at 
tegne.  Han  tegnede  en  lykkelig  kat  og 
så  en  vred  en.  Han  lo  sammen  med 
Kata,  da  han  tegnede  den  næste,  en 
liggende  killing,  den  sov  lunt  og  godt 
på  en  pude. 

„Nå,  der  er  du,  Jiro!"  råbte  Ri- 
kizo. 

Kata  gav  Jiro  et  knus  og  løb  så 
hen  til  sin  mor. 

„Arigato  (tak)!",  sagde  Kata's 
mor.  „Jeg  håber  ikke,  vi  gjorde  dig 
nogen  ulejlighed." 

Jiro  rejste  sig  og  bukkede  høfligt. 
Der  var  ingen  grund  til  at  fortælle 
dem,  at  han  havde  mistet  chancen 
for  at  studere  hos  den  store  Ya- 
mato. 


Han  kiggede  på  sit  ur.  Timen  var 
gået. 

Da  Jiro  kom  tilbage  til  det  aftalde 
sted,  så  han,  at  hans  klassekamme- 
rater allerede  var  vendt  tilbage.  En 
høj  mand,  en  fremmed  stod  ved 
siden  af  Toshio-san. 

„Du  er  sent  på  den,  Jiro",  sagde 
Toshio-san.  „Yamato  har  måtte  vente 
på  dig." 

Jiro's  hjerte  var  nær  holdt  op  med 
at  slå,  da  han  så  ind  i  den  berømte 
Yamatos  klare  øjne. 

„Nå!  Lad  os  se  din  tegning!" 
sagde  Yamato  utålmodigt.  „Hvad 
slags  fyrretræ  har  du  tegnet  — ■  et 
stort  eller  et  lille?" 

„Jeg  —  jeg  tegnede  ikke  fyrre- 
træ",  sagde  Jiro. 

Yamato  rakte  hurtig  hånden  frem, 
tog  tegneblokken  fra  Jiro  og  åbnede 
den. 

Jiro  blev  hed  om  ørerne,  da  Ya- 
mato begyndte  at  fløjte  og  derefter 
brast  i  latter. 

„Jeg  —  jeg  havde  tænkt  mig  at 
tegne  et  fyrretræ",  stammede  Jiro, 
„men  min  lille  niece  ville  have  katte." 

„Så  tak  du  din  niece!",  udbrød  Ya- 
mato. 

„Alle  og  enhver  tegner  fyrretræer! 
Men   nu  disse!"   Yamato  holdt  Jiro's 


skitser  op  så  alle  kunne  se  dem, 
„disse  vidner  om  originalitet.  De  er 
ikke  bare  kopier  af  mine  fyrretræer." 
Han  vendte  sig  om  mod  Jiro.  „Kom 
op  på  mit  atelier  efter  skoletid  i  mor- 
gen —  dine  skitser  vinder!" 

Jiro's  øjne  blev  store  af  glæde. 
„Arigato!",  sagde  han,  idet  han  buk- 
kede for  Yamato.  Så  lo  han  højt.  Han 
kunne  næppe  vente  med  at  komme 
hjem  —  at  give  Kata  et  stort  knus  og 
tegne  katte  for  hende  —  i  hundrede- 
vis af  katte  —  allesammen  lykkelige! 


Spflgelseslys 

AF  ALMA  C.  DENNY 


Hvis  nogen  fortalte  dig,  at  der  var  et  sted  på 
jorden,  hvor  en  mands  næse  undertiden  gløder 
med  et  spøgelsesagtigt  skær,  tvivler  jeg  på,  at 
du  ville  tro  ham.  Alligevel  er  det  virkeligt  sandt. 

Nede  i  Sydpolaregnene  sker  det  på  dage 
hvor  vinden  blæser  med  sne,  at  luften  oplades 
med  elektricitet,  og  så  kan  fremspringende 
punkter  gløde  med  et  spøgelsesagtigt  blåt  lys. 
Disse  genstande  kan  være  en  mands  næse,  et 
radiotårn  eller  en  anden  fremspringende  gen- 
stand. 

Søfolk  har  kendt  til  dette  sælsomme  lys  i  år- 
hundreder. De  kalder  det  for  „Set.  Elmos  ild." 

AF  SOLVEIG  PAULSON  RUSSELL 


wiaMen,  vevuiczen 

Fine  og  Ynde  var  ganske  almin- 
delige alfer,  der  boede  syd  for  det 
ensidede  vilde  æbletræ. 

De  havde  klare,  vagtsomme  øjne 
og  lagde  mærke  til  alt.  Det  var  der- 
for de  så,  at  der  var  noget  forand- 
ret ved  træet,  da  de  kom  hen  til  det 
en  kold  "dag. 

„Træet  bøjer  sig,  som  om  det 
forsøger  at  skjule  noget  ved  foden 
af  det.  Lad  os  undersøge  det",  sagde 
Fine. 

Lige  før  de   nåede   hen   til  træet, 


standsede  de  forbavset.  For  dér  sad 
en  anden  alf  i  meget  dårligt  humør 
med  en  fortrædelig  mine.  Han  var 
ældre  end  dem  og  så  meget  sur  ud. 

„Vi  vidste  ikke,  at  der  boede  no- 
gen her",  sagde  Fine  høfligt. 

„Hvad  hedder  du",  spurgte  Ynde. 

Alfen  så  skulende  op.  „Det  kom- 
mer ikke  dig  ved",  sagde  han  uhøf- 
ligt", men  jeg  vil  alligevel  sige  dig 
det.  Mit  navn  er  Pimberly  Pum,  og 
jeg  er  en  af  småstenvender-alferne. 
Min  stamme  vandrer  efter  årstiderne, 

men  da  de  tog  afsted  sidste  efterår, 
sagde  de,  at  jeg  skulle  blive  her.  Jeg 
træffer  dem  igen  til  sommer." 

„Småstenvenderne?  Dem  har  jeg 
aldrig  hørt  om",  sagde  Ynde. 

Den  ældre  alf  gloede.  „Aldrig  hørt 
om  småstenvenderne!  Så  ved  du  ikke 
ret  meget.  Småstenvenderne  tilbrin- 
ger det  meste  af  tiden  med  at  vende 
småsten  for  at  søge  efter  bregnefrø. 
Bregnefrø  giver  en  god  grød,  og  det 
spiser  vi  en  masse  af.  Min  stamme 
efterlod  mig  her,  fordi  de  sagde,  at 
jeg  var  alt  for  gnaven  og  uvenlig,  og 
de  mente,  at  hvis  jeg  levede  alene  en 
vinter,  ville  jeg  forbedre  mig.  Men 
det  vil  jeg  ikke,  jeg  er  sådan,  og  jeg  vil 
ikke  forandre  mig."  Pimberly  skule- 
de så  voldsomt,  så  hans  øjne  blev 
til  smalle  sprækker. 

„Måske  kunne  vi  hjælpe  dig  at 
blive  mere  venlig",  foreslog  Fine.  „Hvis 
du  blot  ville  smile  en  lille  smule  hver 
dag,  ville  du  opdage,  at  det  er  gan- 
ske let." 

„Ja,  men  jeg  vil  ikke.  Jeg  ønsker 
ikke   at   smile,    og   gå   så    med   jer." 

„Hvis  du  skifter  mening,  kunne  vi 
lide  at  være  venner  med  dig",  sagde 
Ynde,  og  så  gik  hun  og  Fine  og  efter- 
lod Pimberly  Pum,  der  skulede  uden 
grund. 

Den  næste  dag  vendte  de  tilbage 
til  stedet,  hvor  de  kunne  se  ned  på 
træet  og  pladsen  omkring  det.  De  så 
Pimberly  Pum  samle  småsten,  vende 
dem  om  og  omhyggeligt  søge  efter 
bregnefrø. 

„Jeg  er  så  ked  af  at  tænke  på 
ham,  alene  og  så  ulykkelig",  sagde 
Fine. 


„Selv  om  han  tror,  han  ønsker 
at  være  sådan",  tilføjede  Ynde. 
„Måske  vi  alligevel  kunne  finde  ud 
af  at  hjælpe  ham  på  en  eller  anden 
måde." 

Fine  lukkede  øjnene  og  vrikkede 
med  sine  spidse  ører.  „Det  skal  være 
noget,  der  har  med  småsten  at  gøre", 
sagde  han.  „For  det  er  alt,  hvad  han 
synes  at  bryde  sig  om.  Kunne  han 
blot  lære  at  smile,  smil  smitter  — ." 
Fine  holdt  inde.  „Jeg  har  det!  Du 
husker  sikkert  at  bruge  dine  farve- 
blyanter, Ynde?" 

Ynde  nikkede  med  hovedet  og 
satte  sig  ned  for  at  lytte  til  Fines 
plan. 

Den  næste  morgen,  meget  tidligt, 
listede  Fine  og  Ynde  ud  til  træet.  De 
lyttede  til  den  snorken,  der  kom  fra 

hullet  ved  rødderne  af  træet,  så  de 
var  sikre  på,  at  Pimberly  sov.  Så 
gik  de  forsigtigt  hen  til  stedet,  hvor 
den  vrantne  alf  samlede  sten  op. 

Fra  deres  lommer  tog  de  farve- 
blyanter og  tegnede  runde,  smilende 
ansigter  på  nogle  af  de  glatte  små- 
sten. De  vendte  dem,  så  ansigterne 
kom  nedad.  Derefter  skjulte  de  sig  i 
nogle  buske  i  nærheden. 

Nogen  tid  efter  kom  Pimberly  Pum 
frem  og  gik  brummende  omkring  mel- 
lem småstenene.  Ynde  og  Fine  iagt- 
tog ham  spændt,  da  han  samlede  den 
første  sten  op  og  vendte  den  rundt. 
De  betragtede  ham,  da  han  gloede  på 
stenen  og  kastede  den  bort.  Han 
gjorde  det  samme  med  de  andre 
smilende  sten,   han  fandt. 

Fine  sukkede.  „Jeg  tror  ikke,  det 
var  nogen  god  idé." 

„Det  kunne  blive  det.  Vi  må  ikke 
give  op.  Vi  vil  fortsætte,  til  han  bli- 
ver nødt  til   at  smile",   sagde  Ynde. 

Så  hver  eneste  dag  tegnede  de 
to  alfer  smil  på  stenene.  Undertiden 
skrev  de  ord  på  dem  —  „Ha,  Hallo, 
o.  s.v."  Men  hver  dag  kastede  Pim- 
berly dem  væk. 

Men  så  sagde  Ynde:  „Jeg  tror,  at 
Pimberly  begynder  at  more  sig  over 
denne  leg.  Han  har  nu  travlt  med  at  fin- 
de småstenene." 

Næste  dag  tegnede  Fine  ansigtet 
af  en  grinende  krokodille.  Da  Pim- 
berly så  den,  løftede  han  det  ene 
øjenbryn  og  trak  en  lille  smule  på 
den  ene  mundvig.  Ynde  næsten  hvi- 
nede. 

Efter  den  tid  tegnede  Fine  og 
Ynde  alle  slags  sjove  ansigter.  Og 
lidt  efter  lidt  så  de,  at  Pimberlys 
mørke  miner  ikke  var  så  dystre  mere. 

En  dag  tegnede  Fine  et  skrække- 
ligt   ansigt    med    en    rædsom    rynket 


pande  og  skrev  Yndes  navn  neden- 
under. Ynde  tegnede  et  af  Fine  med 
sammenknebne  bryn,  som  Pimber- 
lys ofte  var.  Derpå  tegnede  de  i  fæl- 
lesskab et  billede  af  Pimberlys  an- 
sigt med  smilende  øjne  og  et  grin, 
der  nåede  fra  det  ene  øre  til  det  an- 
det. De  anbragte  disse  sten  med 
ansigterne  opad  i  en  række  uden  for 
Pimberlys    hjem. 

Da  Pimberly  kom  ud,  så  han  de 
tre  ansigter.  Han  var  lige  ved  at  spar- 
ke til  den  første  af  Ynde,  men  buk- 
kede sig  så  ned  og  samlede  stenen 
op.  Et  svagt  smil  begyndte  at  vise  sig 
hos  Pimberly.  Han  samlede  den  an- 
den sten  op  af  Fine,  og  smilet  blev 
bredere.  Men  da  han  så  sit  eget  an- 
sigt, så  han  alvorligt  på  det.  Han 
drejede  stenen  på  alle  leder  og  kan- 
ter. Og  så  lo  han  hjerteligt. 

Næste  morgen  da  han  kom  ud, 
var  der  en  stor  flad  sten  uden  for  hans 
dør.  På  den  var  der  et  omrids  af  et 
hjerte  med  et  stykke  papir  limet  fast, 
hvorpå  der  stod: 

„Kom    hjem    til    os    i    morgen    til 

selskab  klokken  tre,  vi  vil  komme 

og   hente  dig." 

Dine  venner  Fine   og   Ynde. 

Ynde  og  Fine  troede  ikke,  at  Pim- 
berly ville  komme,  men  da  de  nåede 
træet,  ventede  han  på  dem.  Han  sku- 
lede, men  han  sagde:  „Ja,  jeg  har  be- 
stemt mig  til  at  gå  med  jer,  fordi  I 
har  plaget  mig  sådan.  Jeg  kunne 
lide  det  billede,  I  tegnede,  hvor  jeg 
smilede.  Måske  kan  jeg  lære  at  være 
rar  og  glad,  men  jeg  er  ikke  sikker 
på  det."  Fine  og  Ynde  lo,  da  Pim- 
berly Pum  smilede  skeptisk  til  dem. 

„Vi  ved,  at  du  kan",  sagde  de. 
„Du  vil  blive  den  mest  gemytlige 
småstenvender  i  hele  din  stamme,  det 
kan  du  være  sikker  på."  Q 

Morskab 

med  en  papkasse 

AF  E.  LaVERNE  SHEPPARD 


Dukketeater 

Har  du  set  det  sidste  nye  stykke  på  dukke- 
teatret? Var  det  ikke  meget  bedre  at  opføre  vort 
eget  stykke  i  baghaven.  Klip  et  firkantet  hul  i 
bunden  af  kassen,  klip  så  den  ene  ende  ud.  Få 
så  fat  i  dine  dukker,  for  du  har  nu  en  fin  scene 
til  dem. 


Dukkeseng 

Er  din  dukke  søvnig?  Her  er  en  pæn  seng  til 
hende.  Tag  en  lille  æske,  vend  den  med  bun- 
den nedad,  tag  så  fire  tøjklemmer  og  sæt  en  i 
hvert  hjørne.  Anbring  en  lille  pude  i  æsken.  Og 
så  kan  dukke  Lise  komme  i  seng  og  få  sig  en 
god  lang  lur. 


Dyrebur 

Tag  låget  af  en  æske  i  passende 
størrelse.  Prik  huller  i  ydersiden  af 
æsken  nær  ved  kanten.  Træk  et  langt 
snørebånd  eller  et  stykke  garn  gen- 
nem hullerne  for  at  lave  tremmerne 
til  buret.  Hvis  du  ønsker  at  lave  et 
fantasifuldt  cirkusbur,  klip  så  en 
strimmel  kulørt  papir  eller  karton  i 
burets  længde  og  dekorér  den  med 
maling  eller  farveblyanter.  Sæt  det 
fast  øverst  på  kassen.  Klip  ud  til  en 
dør  på  bagsiden  af  kassen  stort  nok 
til  at  få  dine  dyr  ind. 


Legetøjsslæde 

Lad  os  give  vore  dukker  og  bamser  en  slæ- 
detur. Tag   en    lille  kasse,   stik  to   huller  i  den. 
Tag  så  et  stykke  snor  og  træk  igennem  huller- 
ne og  bind  en  knude.  Sæt  så  bamse  og  din 
dukke  op  og  giv  dem  en  tur. 

mig  om  at  gå  efter  en  lang  dags 
arbejde.   Men  jeg  vidste   hvis  jeg 
afslog   det,   ville   han  gå  selv". 
„Selvfølgelig  går  jeg,  fader",  sagde 
jeg   hjertelig,   idet  jeg  gav  min   le  til 
en  af  mændene.   „Tak  Jim",  sagde 
min  fader.  „Jeg  ville  til  at  gå  selv, 
men    af   en    eller   anden    grund    føler 
jeg  mig  ikke  særlig  stærk  i  dag". 

„Han  gik  sammen  med  mig  til  den 
vej  som   drejer  af  til   byen,   og   da 
han  forlod  mig,  lagde  han  sin  hånd 
på   min  arm   og   sagde   igen,    „Tak, 
min   søn,   du   har  altid  været  en   god 
dreng  mod  mig,  Jim." 

„Jeg  skyndte   mig  til   byen   og 
tilbage  igen.  Da  jeg  nærmede  mig 
huset,  så  jeg,  at  der  var  hændt  noget 
usædvanligt.    Alle   gårdens   folk   var 
forsamlede  omkring  døren  i  stedet  for 
at  udføre  deres  arbejde.   Da  jeg 
kom  nærmere,  vendte  en  af  mændene 
sig    om   mod    mig    med   tårerne 
løbende  ned  ad  kinderne.   „Din 
fader",  sagde  han,  „er  død.  Han  faldt 
om  just,  da  han  nåede  huset.  Hans 
sidste  ord  drejede  sig  om  dig!" 

„Jeg  er  en  gammel  mand  nu,  men 
jeg  har  takket  Gud  atter  og  atter  i 
alle  de  år,  der  er  gået  siden  den 
time,  for  disse  min  faders  sidste  ord 
—  'Du  har  altid  været  en  god  dreng 
mod  mig!'" 

At  have  respekt  for  jeres  forældre 
er  det  første  skridt  mod  ædelhed. 

RESPEKT  FOR  ANDRE: 

Respekt  er  en  holdning,  som  ofte 
giver  sig  udtryk  i  hvad  man  kalder 
„almindelig  høflighed".  Det  er  en 
tragedie  i  vore  dage  at  finde,  at 
„almindelig  høflighed"   ikke  er  så 
almindelig,   som   den   skulle   være. 
Denne  form  for  respekt  og  hensyn  er 
så  væsentlig  og  så  grundlæggende. 

„Alle  døre  er  åbne  for  høflighed", 
sagde  Thomas   Fuller.  Og  som 
Tennyson    bemærkede:    „Jo    større 
mand,  jo  større  høflighed." 

Høflighed  er  en  form  for  respekt, 


som  er  en  nødvendig  del  af  en  sand 
mand   eller  en  sand   kvinde.   Den 
genspejler  selvtillid   og   selvagtelse. 
Med  hensyn  hertil  sagde  E.  S.  Martin: 
„Selvrespekt  er  grundlaget  for  gode 
manerer.   De  er  udtryk  for  disciplin, 
for  velvilje,  for  respekt  for  andre 
folks   rettigheder  og  velvære  og 
følelser." 

Det  er  godt,  unge  mennesker,  at 
vi  undersøger  os  selv  og  passer 
på,  at  vi  i  alle  handlinger  er  høflige 
og  hensynsfulde  —  med  den  respekt, 
som  kommer  indefra. 

„Intet",    sagde    Cicero,    „er   mere 
klædeligt  for  en   stor   mand  end 
høflighed." 

RESPEKT   FOR   LOVEN: 

Respekt  for  loven  og  den  civile 
autoritet   er  en   grundlæggende 
læresætning  i  vores  tro.   Profeten 
Joseph  Smith  erklærede,  at  „vi  tror, 
at  vi  skal  være  konger,  præsidenter, 
herskere  og  øvrighedspersoner 
underdanige,  og  adlyde,  ære  og  holde 
lovene."  Dette  er  et  område,  som 
bliver  spottet  og  latterliggjort  af 
nogle  i  vores  samfund  i  dag. 

RESPEKT  FOR  GUDDOMMELIG 
AUTORITET: 

Apostlen  Paulus  måtte  belæres 
om  respekt  for  autoritet,  før  han 
blev   kaldet  til   præstegerningen. 
Apostlenes  Gerninger  fortæller  om 
Saulus'  hævngerrige  tog  til  Dama- 
skus, som  blev  afbrudt,  da  Herrens 
stemme  råbte  til  ham:    „Saul!  Saul! 
hvorfor  forfølger  du   mig?" 
Han   sagde:    „Hvem  er  du,   Herre?" 
Han  Svarede:   „Jeg  er  Jesus,  som  du 

forfølger. 
Men  stå  op  og  gå  ind  i  byen,  så  skal 
det  blive  sagt  dig,  hvad  du  bør  gøre." 
(Ap.G.  9:4-6) 

Nuvel,  Herren  kunne  have  fortalt 
Saulus  i  nogle  få  ord,  hvad  han  skulle 
gøre,  men  Herren  forstod  Saulus' 


natur,  og  han  vidste,  at  Saulus  ville 
have  vanskelighed  ved  at  anerkende 
og  respektere  de  kirkelige  lederes 
autoritet,  hvilket  senere  eksempler 
beviste.   For  derfor  at  indprente 
Saulus  den  vitale  betydning  af  at 
respektere  Kirkens  autoritet,  sendte 
Herren  den  lærde  Saulus  til  Ananias, 
den    ydmyge    præsiderende 
embedsmand    i    Kirken   i   Damaskus, 
netop  den   mand,   Saulus  var  på  vej 
for  at  arrestere,  angående  instruk- 
tioner vedrørende  Jesu  Kristi 
Evangelium. 

Respekt  for  autoritet  er  grund- 
læggende i  vores  lære.  1   „Lære  og 
Pagter"   understreger  Herren  dette 
punkt,  hvor  han  erklærer: 
„Hvad  jeg,  Herren,  har  talt,  har  jeg 

talt,  og  jeg 
undskylder   mig    ikke,    og   selv   om 

himlen  og  jorden 
forgår,  skal  mit  ord  dog  ikke  forgå, 

men  skal  gå 
i   opfyldelse,    enten   ved   min   egen 

røst  eller  mine 
tjeneres,  thi  det  er  det  samme." 

(L   &    P    1:38) 

Det  er  en  stor  velsignelse  for  jer, 
I  unge  mænd   med  Det  aronske 
Præstedømme  og  for  jer,  I  unge  piger, 
hvis  I  vil  holde  fast  ved,  hvad  denne 
erklæring  fra   Herren  indebærer.  Giv 
agt  på   Profeten,   på  jeres  stavs- 
præsident,    og    på   jeres   biskop, 
respekter   deres   autoritet   og   følg 
deres  råd. 

Respekt  er,   som  vi  har  sagt, 
grundlæggende.   Alt  for  ofte 
foretrækker  unge  mennesker  i  vores 
nuværende  samfund,  usikre  som  de 
er  i  deres  falske  modenhed, 
respektløshed.  De  tror  den  vil  afstive 
deres  egen  opfattelse  af  sig  selv. 
De  fatter  næppe,  at  ved  at  opføre 
sig  sådan  „forråder  de  deres  egen 
ret  til  udmærkelse". 

Må  vi  slutte  med  at  omskrive  en 
udtalelse  af  Præsident  McKay: 
„Små  mænd  kan  have  succes,  men 
uden  (respekt)  kan  de  aldrig  blive 
store." 

Gensidig 

Uddannelses 

Forening 


Før  og  efler 


AF  FLORENCE  S.  JACOBSEN 

Præsidentinde  for  GUF  s  Generalhovedbestyrelse 

Hvem  var  Brigham  Young,  før  han  mødte  profeten  Joseph  Smith?  Han  var  far  til 
to  små  piger,  læste  i  Biblen,  var  en  hårdt  arbejdende  glarmester,  maler,  snedker, 
tømrer,  og  et  nyt  medlem  i  Kirken.  Da  mødte  han  profeten  Joseph  Smith,  som  bog- 
stavelig talt  inspirerede  ham  til  at  blive  en  af  sit  århundredes  største  missionærer, 
kolonisator,  forretningsmand,  og  religiøse  leder. 

John  Taylor  var  en  lidet  kendt  methodistpræst,  før  han  mødte  profeten  Joseph 
Smith,  som  inspirerede  ham  til  at  blive  en  uforlignelig  missionær,  en  stor  forfatter, 
og  en  banebrydende  forretningsmand.  John  Taylor  blev  også  præsident  for  Kirken. 
Hvem  var  Orson  Pratt,  før  han  mødte  den  samme  store  profet?  Han  var  en  dreng 
på  nitten  år,  der  kun  havde  gået  lidt  i  skole  og  som  havde  vandret  hjemløs  omkring 
i  ni  år.  Han  havde  taget  et  hvilket  som  helst  arbejde,  han  kunne  få  fat  i,  for  at  få 
noget  at  spise  og  for  at  få  tøj  på  kroppen.  Senere  udførte  han  enogtyve  missioner, 
krydsede  Atlanterhavet  seksten  gange,  prædikede,  skrev,  og  omvendte  tusinder. 
Han  skrev  religiøse  og  videnskabelige  afhandlinger,  underviste  i  matematik  og 
filosofi,  oprettede  skoler,  og  byggede  pionersamfund. 

Hvem  var  Orson  Hyde  i  november  1831?  Han  var  seksogtyve  år  gammel,  en  lille 
lagerarbejder  i  en  landsby,  som  blev  inspireret  og  styrket  af  profeten  Joseph  Smith 
og  det  budskab  han  bragte,  til  at  blive  en  stor  missionær,  som  i  1841,  uden  penge, 
uden  officiel  kaldelse  og  uden  politisk  bistand,  sammenkaldte  de  jødiske  religiøse 
ledere  fra  hele  verden,  og  holdt  en  prædiken  på  Oliebjerget  i  Jerusalem,  hvori  han 
udpegede  Palæstina  til  jødernes  samlingssted. 

Disse  mænd  er  nogle  af  de  største  navne,  som  Kirken  og  verden  kender.  For 
hver  eneste  af  dem,  er  der  tusinder,  som  ikke  er  prominente  i  Kirken,  i  borgerlige 
eller  verdslige  kald,  men  som  på  deres  egen  individuelle  måde  har  opnået  en  vis 
betydning. 

Hvem  var  Carol  Anderson,  før  hun  kom  ind  i  Gleaner-klassen  i  GUF?  Læreren 
var  reklamechef  i  et  stormagasin.  Den  amerikanske  krise  i  trediverne  ramte  Carols 
familie  med  stor  kraft.  Der  var  ingen  ekstra  penge  til  uddannelse  eller  endda  til 
kørepenge  til  et  kollegium  eller  universitet.  Gleaner-lederen  løste  problemet  ved  at 
sige:  „Hvis  du  vil  gøre  mit  hus  rent  hver  lørdag,  vil  jeg  lære  dig  reklamens  grund- 
læggende teknik." 

Carol  gjorde  arbejdet.  Gleaner-lederens  løfte  blev  holdt.  Carol  klatrede  trin 
for  trin  op  ad  stigen  til  en  fremskudt  stilling  inden  for  reklamebranchen,  fra  kopist 
til  reklameleder,  alt  sammen  fordi  en  Gleaner-leder  tog  sig  af  hende. 

Hvem  var  tolvårige  Bill  Andrus,  før  han  mødte  sin  spejderleder?  Bill  var  en 
genert,  tilbageholdende,  uimodtagelig  dreng.  Hvad  bliver  Bill  nu  da  han  er  blevet 
GUF-dreng? 

Hvem  var  fjortenårige  Sally  James,  før  hun  traf  sin  MIA-MAID  lærer?  Sally  var 
ubehagelig  aggressiv,  uvenlig,  kejtet  og  ulykkelig.  Hvad  bliver  Sally  nu  da  hun  er 
blevet  GUF-pige? 


238 


Hvem  var  Jane  Crowley,  før  hun  kom  i  GUF?  Jane  var  en  pige,  der  var  fortabt  i 
en  verden  af  synd.  De  selskaber  hun  blev  inviteret  til  bød  på  umoralskhed,  druk- 
kenskab, narkotika.  En  dag  blev  denne  pige  inviteret  til  GUF.  Hendes  første  tanke 
var  „Jeg  kender  til  umoralskhed,  drukkenskab,  narkotika,  men  hvad  ellers  kender 
jeg  til?"  Hun  tog  imod  invitationen.  Den  aften  gik  hun  på  det  aftalte  tidspunkt  arm 
i  arm  med  en  ny  ven  ind  i  en  klart  oplyst  festsal  i  en  SDH-bygning,  for  at  begynde 
et  nyt  liv. 

Jane  sang  åbningssangen  og  tænkte:  „Hvor  blev  den  sunget  pietetsfyldt,  så 
sødt."  Hun  bøjede  hovedet  da  der  blev  holdt  bøn,  og  føjede  nogle  få  ord  til  i 
taknemmelighed  over  dette  øjebliks  skønhed,  som  om  hun  syntes  alene  med  sin 
Himmelske  Fader.  Menigheden  rejste  sig  og  med  overbevisning  i  stemmerne  gentog 
de  ordene  fra  I  Nephi  3:7  fra  Mormons  Bog:  „Jeg  vil  gå  og  gøre  det,  som  Herren 
har  befalet,  thi  jeg  ved,  at  Herren  ikke  giver  menneskene  nogen  befaling,  uden 
at  han  åbner  en  udvej  for  dem,  så  at  de  kan  udføre  det,  som  han  befaler  dem." 

Bagefter  var  der  rytmemusik  og  yndefuld  dans.  Mange  pæne  unge  mænd  bød 
Jane  op  til  dans.  Luften  var  frisk  og  lysene  kastede  et  varmt  skær  over  det  hele. 
Hendes  partnere  var  passende  klædte  og  var  meget  charmerende  og  sympatiske  i 
deres  opførsel.  „Jeg  troede  ikke  der  fandtes  så  dejligt  et  sted  på  hele  jorden", 
sagde  Jane. 

GUF  blev  Janes  introduktion  til  en  ny  verden.  Det  var  her  hendes  vidnesbyrd 
tog  sin  begyndelse.  Det  voksede  og  blev  større.  Efter  mange  aftener  i  GUF  og 
efter  mange  møder  senere  hen  med  missionærerne,  efter  mange  timer  i  bøn  og 
faste,  blev  Jane  døbt.  Hun  fandt  sin  evige  livsledsager  i  GUF.  De  blev  gift  i  templet. 
I  dag  har  de  fire  dejlige  børn,  der  går  fremad  i  den  evangeliske  plan.  Hvpr  ville  Jane 
have  været,  hvis  hun  ikke  havde  mødt  GUF? 

Hvad  havde  Joseph  Smith,  som  kunne  bevæge  Kirkens  store  mænd?  Hvad  har 
GUF  som  kan  forandre  de  unges  liv  til  det  bedre  i  dag?  Svaret  er  „Jesu  Kristi 
Evangelium".  Det  er  det  grundlæggende  for  inspiration.  Det  giver  unge  mænd  og 
unge  kvinder  energi,  entusiasme,  forsikring  om  at  en  retfærdig  Fader  i  himlen  vil 
velsigne  dem  med  succes  i  det  jordiske  arbejde  de  er  kaldet  til  at  udføre.  GUF 
forandrer  livet  til  det  bedre. 

Hver  eneste  dreng  og  hver  eneste  pige  har  en  guddommelig  mulighed.  Det  er 
GUFs  hensigt,  at  hver  deng  og  pige  skal  lære  den  evangeliske  plan,  få  glæde  og 
lykke  ved  at  efterleve  den,  ved  at  forberede  evigt  ægteskab,  opdrage  børn  til  at 
elske  Herren  og  modtage  de  glæder  og  velsignelser,  som  dette  liv  gemmer  til  dem. 


Lykkelig  den,  der  har  opnået  visdom,  den,  der  vinder  sig  indsigt;  thi  den  er  bedre  at 
købe  end  sølv,  bedre  at  vinde  end  guld;  den  er  mere  værd  end  perler,  ingen  kleno- 
dier opvejer  den;  en  række  af  dage  er  i  dens  højre,  i  dens  venstre  rigdom  og  ære; 
dens  veje  er  liflige  veje,  og  alle  dens  stier  er  lykke;  den  er  livets  træ  for  dem,  der 
griber  den,  lykkelig  den,   som  holder  den  fast! 

Ordsprogenes  Bog 

Fra  Missionens 


Præsidentskab 

DON  L.  CHRISTENSEN 


Studér  den  hellige  skrift, 
for  i  den  findes  det  evige  liv 


Når  man  studerer  den  hellige  skrift  og  bevæges 
af  Ånden,  er  der  to  grundlæggende  ting,  som 
gennemtrænger  menneskets  sjæl.   Det  første  er 
følelsen  af  varme  og  kærlighed  over  for  de  store 
missionær-profeter  i  gamle  dage,  for  de  var  i 
sandhed  virkelige  missionærer,  og  med  denne 
følelse  opstår  det  spørgsmål  i  ens  sind:  er  i  dag  så 
forskellig  fra  gamle  dage,  er  himlen  lukket  tæt  til 
for  os?  Det  samme  spørgsmål  blev  stillet  i  vor 
søndagsskoleklasse  for  et  par  uger  siden. 

Når  man  standser  op  for  at  gennemtænke  denne 
tanke,  bliver  ens  sind  vendt  mod  personlige 
oplevelser  af  himmelske  tilkendegivelser,  og  vi  er 
berettiget  til  åndelige  oplevelser,  hvis  vi  lever  for 
dem.  Da  jeg  tænkte  på  mine  første  missionærer- 
faringer, kom  jeg  til  at  tænke  på  en  ensom  landevej, 
som  min  kammerat  og  jeg  cyklede  ad  syd  for 


Aarhus.  Et  sted  hvor  vejen  delte  sig,  spurgte  jeg 
ham:   „Hvilken  vej  mener  du  vil  være  den  bedste?" 
„Det  er  mig  lige  meget."  „Så  lad  os  prøve  vejen 
til  venstre",  bemærkede  jeg.  Vi  cyklede  et  par 
kilometer,  og  da  vi  nåede  en  bakketop,  lå  havet 
foran  os. 

„Jeg  er  ked  af  den  inspiration  jeg  fik,  ældste 
Carlsen",  husker  jeg  at  jeg  sagde.  Vi  vendte  om, 
kede  af  at  have  spildt  tiden  til  ingen  nytte,  men  i 
det  samme  fik  vi  øje  på  et  stråtækt  tag.  „ Der  er  det! " 
udbrød  jeg,  „det  er  det  hjem  Herren  sendte  os 
ud  for  at  finde." 

Vi  cyklede  hurtigt  ind  i  den  lille  skov.  „Lad  os 
bede",  sagde  vi,  og  vi  bad.  Efter  bønnen  cyklede 
vi  de  sidste  par  hundrede  meter  hen  til  det  200  år 
gamle  hus.  Den  første  der  mødte  os  var  en  stor 
politihund  og  så  to  børn  med  glade  smil  på  deres 
ansigter,  og  rundt  om  hjørnet  af  huset  kom  derefter 
husmoderen  med  pibe  i  munden.   „Vi  er  to 
mormonmissionærer  med  et  særligt  budskab  til 
jer,  må  vi  komme  ind?"  Efter  en  kort  stund  sagde 
damen:  „Det  er  sandelig  noget,  som  vil  interessere 
min  mand,  kan  I  komme  igen  senere?"  „Om  vi  kan! 
Sig  os  bare  hvornår,  vi  skal  ikke  lade  vente  på  os." 

To  dage  senere  vendte  vi  tilbage  til  den  aftalte 
tid  og  blev  mødt  med  et  „Værs'go,  kom  indenfor!" 
fra  manden.  Fra  kl.  18  til  kl.  22.30  var  vi  der,  og  vi 
følte  den  himmelske  påvirkning,  som  kun  kommer 
fra  Guds  Ånd.  Til  sidst  sagde  manden:  „Vi  kan 
ikke  blive  døbt  i  denne  uge,  på  grund  af  min  hustrus 
familie,  men  jeg  ved,  at  jeres  budskab  er  sandt." 

Der  var  en  vidunderlig  ånd  tilstede,  og  vi  døbte 
senere  hele  familien.  I  dag  har  de  ti  børn,  som  er 
beseglet  til  dem  i  det  hellige  tempel  i  Canada. 

En  anden  oplevelse  bevidner  for  mig,  at  dette 
værk  er  inspireret  af  Gud.  Da  min  kammerat  og 
jeg  en  dag  var  færdig  med  vort  missionærarbejde 
og  gik  tilbage  til  vore  cykler  for  at  køre  hjem,  fik 
ånden  mig  til  at  sige:  „Ældste  Sorensen,  lad  os  lige 
arbejde  med  denne  ene  sidste  karré."  Trætte,  men 
villige,  ringede  vi  på  den  første  dør,  derefter  på 
endnu  en,  og  foran  os  stod  en  pæn  ung  mand. 
Efter  at  vi  havde  sagt  hvem  vi  var  og  hvad  vi  ville, 
gennemtrængte  vort  budskab  hans  sjæl,  og  både 
han  selv  og  missionærerne  vidste  at  vi  bragte  et 
sandfærdigt  budskab.   Uger  med  frydefuld 
undervisning  fulgte,  men  så  en  dag  sagde  manden: 
„Jeg  beder  jer  ikke  komme  tilbage,  jeg  vil  ikke  høre 
mere."  Som  et  tveægget  sværd  trængte  disse  ord 
gennem  vort  hjerte,  men  vi  sagde  farvel  og  gik, 
i  den  tro  at  det  var  slutningen  på  det  hele.  En  travl 
tid  fik  os  til  at  glemme  manden,  men  efter  et  par 
måneders  forløb  fik  vi  et  kort,  hvori  han  bad  os  om 
at  besøge  ham.  Da  døren  gik  op,  stod  den 

kommende  sidste  dages  hellige  foran  os.  Med  tårer 
i  øjnene  sagde  han:  „Jeg  ved,  at  jeres  kirke  er 
sand,  jeg  har  vidst  det  siden  første  gang  I  kom, 
men  modstand  fra  familien  fik  mig  til  at  fornægte 
det.  Jeg  kan  ikke  længere  stå  imod.  Jeg  må  fortælle 
det  til  alle  mennesker.  Jeg  skal  til  et  sølvbryllup  på 
lørdag,  må  jeg  få  nogle  traktater  om  Joseph  Smith 
til  at  dele  ud?"  Aldrig  havde  vore  cykler  kørt  så 
hurtigt.  Den  ærlige  af  hjertet  havde  underkastet 
sig  åndens  røst. 

Missionspræsidenten  forflyttede  mig  til  Aarhus 
for  at  arbejde  i  distriktet,  og  en  søndag,  da  jeg 
vendte  tilbage  fra  Horsens,  fik  jeg  at  vide,  at  jeg 
skulle  ringe  til  Randers.  Ikke  så  snart  havde  manden 
taget  telefonen,  før  han  sagde:  „Jeg  vil  gerne 
døbes."  „Det  er  godt,  jeg  vil  med  glæde  interviewe 
Dem."  „Jeg  skal  med  natbåden  til  København  fra 
Aarhus,  vil  det  passe  at  gøre  det  medens  jeg  er  i 
Aarhus?" 

Under  interviewet  spurgte  jeg  manden,  om  hans 
hustru  var  villig  til  at  lade  ham  blive  døbt.  „Ærlig 
talt",  sagde  han,  „rejste  hun  hen  til  sine  brødre  og 
sagde,  at  hun  aldrig  ville  komme  tilbage,  hvis  jeg 
blev  døbt,  men  det  gør  ingen  forskel,  jeg  skal 
døbes."  „Kom  og  tal  med  mig,  når  De  vender 
tilbage  fra  København,  så  håber  jeg  at  være  i  stand 
til  at  sige,  om  De  bør  døbes  eller  ikke",  sagde  jeg. 

Om  aftenen  opsendte  jeg  en  brændende  bøn, 
så  jeg  kunne  få  det  svar  jeg  behøvede.  I  løbet  af 
natten  havde  jeg  en  drøm,  som  førte  mig  til 
den  sti  som  gik  hen  til  mandens  hus  i  Randers.  Idet 
jeg  kom  omkring  hjørnet,  så  jeg  hans  hustru  stå 
i  vinduet,  hun  pegede  fingre  ad  mig  og  sagde: 
„Du  kan  ikke  få  ham,  du  kan  ikke  få  ham,  du  kan 
ikke  få  ham!"  Virkningen  af  drømmen  fik  mig  til  at 
vågne.  Jeg  lå  forvirret  og  svag,  men  min  bøn  var 
blevet  besvaret. 

Da  manden  vendte  tilbage  fra  København,  bad 
jeg  ham  rejse  hjem  og  se,  om  hans  hustru  var 
vendt  tilbage.  Det  gjorde  han,  og  da  han  opdagede 
at  hun  ikke  var  der,  foreslog  jeg,  at  dåben  blev 
udsat.  Ånden  indvirkede  på  hans  hustru,  hun  vendte 
tilbage,  og  hendes  første  ord  var:  „Er  du  blevet 
døbt?"   „Nej",  sagde  han.  „Nuvel,  jeg  føler,  at  du 
bør  døbes",  bemærkede  hun.  Medens  den  tidlige 
morgensol  brød  gennem  en  skyet  himmel,  blev 
manden  døbt  i  havet.  Havde  vi  handlet  efter  vor 
egen  vilje,  kunne  det  have  været  katastrofalt. 

Tidligt  om  foråret  i  1966  deltog  jeg  en  morgen 
i  en  session  for  Præstedømmet  i  Salt  Lake 
Templet,  og  vi  kom  til  et  værelse,  som  er  noget 
særligt  for  mig,  fordi  man,  hvis  man  ved  det, 
i  bladene  på  et  af  træerne  synes  at  kunne  se 
Profeten  Joseph  Smiths  profil.  Da  jeg  så  på  profilen 


denne  bestemte  morgen,  kom  en  særlig  følelse 
over  mig,  og  jeg  sagde  til  mig  selv:  „Jeg  vil  gå  hvor 
du  sender  mig  hen,  kære  Herre,  og  gøre  hvad 
du  ønsker  jeg  skal  gøre."  Kun  to-tre  timer  efter  at 
jeg  var  vendt  tilbage  til  mit  kontor  ringede 
Præsident  Hugh  B.  Brown  og  bad  mig  komme  og 
tale  med  ham.  Efter  interviewet  bad  han  mig 
bringe  min  hustru  derhen  næste  fredag. 

Efter  en  kort  samtale  med  os  begge  sagde  han: 
„I  går  blev  der  foreslået  forskellige  brødre  i 
templet,  og  Ånden  tilkendegav,  at  De  skal  tjene  i 
Danmark  som  den  nye  missionspræsident."   Vi 
blev  aldrig  spurgt  om  vi  ville  rejse,  Herren  sagde 
det  blot. 

Nej,  mine  kære  søskende,  der  er  ingen  forskel 
på  i  dag,  i  går  og  i  forfjor,  det  er  os  selv,  som 
lukker  himlen  for  os.  Herren  står  rede  til  at  åben- 
bare sin  vilje,  hvis  vi  vil  leve  for  det. 

Den  anden  forvandling,  når  Ånden  bevæger  os, 
er  at  vi  vågner  op  og  bliver  klar  over  vor  ufuld- 
komne tilstand.   Kong   Benjamin   giver  udtryk  for 
dette  på  en  smuk  og  enkel  måde.  „Thi  se, 
kundskaben  om  Guds  godhed  har  nu  vakt  jer  til 
bevidsthed  om  jeres  intethed  .  .  .",  og  så  kan  vi 
tælles  sammen  med  Ham. 

Når  vi  studerer  den  hellige  skrift  med  en  bøn 
i  vort  hjerte,  da  og  kun  da  vil  vor  forstand  blive 
åbnet  gennem  den  Helligånds  påvirkning.  Ja,  vort 
hjerte  vil  forandre  sig,  og  vi  vil  kun  ønske  alt  det 
gode  for  vore  medmennesker. 

Sandhedens  ord  bliver  glæde,  som  ikke  kan 
sammenlignes  med  noget,  og  vi  finder  skønhed 
omkring  os,  når  vi  påvirkes  til  at  gøre  det  gode. 
Hvis  ikke,  kommer  det  kødelige  eller  naturlige 
menneske  frem,  og  Nephis  ord  kommer  til  at  passe: 
„Og  jeg  sagde  til  dem,  at  jeg  vidste,  at  jeg  havde 
talt  strengt  imod  de  ugudelige  i  overensstemmelse 
med  sandheden;  og  de  retfærdige  har  jeg  ret- 
færdiggjort og  bevidnet,  at  de  skulle  blive  ophøjet 
på  den  yderste  dag;  men  for  de  skyldige  er  sand- 
heden hård,  for  den  skærer  dem  i  hjertet"  (1  Nephi 
16:2),  og  hvis  vi  ikke  er  villige  til  ydmygt  at  under- 
trykke vor  stolthed  og  blive  fyldt  til  overmål  med 
Ånden,  så  vender  det  gamle  tilbage,  og  i  vore 
øjne  mangler  lederne  visdom. 

Jeg  beder  om  enighed,  kærlighed  og  venskab 
i  den  danske  mission,  så  Herren  vil  vedblive  at 
være  forpligtet,   og  vi  vil   få  velsignelserne  fra 
himlen,  for  jeg  bærer  vidnesbyrd  om,  at  den  ikke  er 
lukket  for  Guds  børn.  Det  er  ikke  mennesket, 
som  styrer  denne  kirke,  eller  nogen  del  af  den,  for 
den  er  Gud  den  Evige  Faders  værk,  og  Hans 
vilje  er  åbenbaret.  Må  vi  være  ydmyge  nok  til  at 
kende  og  anerkende  denne  kendsgerning. 

DÅB: 

København: 

Bent    Robert    Agerhorn    Jørgensen, 

døbt  af  broder  Tage  Larsen,  håndspå- 
læggelse ved   broder  Ib   Hansen. 
1.  januar  1968: 

Poul  Aasø,  døbt  af  ældste  Layne  Van 
Orden,  håndspålæggelse  ved  broder 
Jens  Kristoffersen. 

Annette  Kathie  Bohm,  døbt  af  ældste 
Kim  Lundeen,  håndspålæggelse  ved 
ældste  Martin  A.  Hill.  > 

6.  januar  1968: 

Inga   Emma    Carla    Raffenberg,    døbt 
af  ældste  Michael  Terry,   håndspålæg- 
gelse ved  samme. 
Nordsjælland  Gren:  6.  januar  1968: 

Peter  Hartmann  Kiel,  døbt  af  ældste 
Dale  Hansen,  håndspålæggelse  ved 
broder  Poul  B.  Andersen. 

Grethe  Ellekær  Kiel,  døbt  af  ældste 
Dale     Hansen,     håndspålæggelse    ved 
broder  Poul  B.  Andersen. 
Esbjerg:  29.  januar  1968: 

Joan    Kristine   Stig,    døbt    af    ældste 
Van    Johnson,     håndspålæggelse    ved 
broder  Verner  Buur. 
Nordsjælland  Gren:  7.  oktober  1967: 

Annette  Birk  Jakobsen,  døbt  af  broder 
Arne  Jakobsen,  håndspålæggelse  ved 
samme. 

Jens  Hjarup  Andersen,  døbt  af  broder 
Poul     Andersen,     håndspålæggelse     ved 
samme. 
Herning:   16.  december  1967: 

Flemming  A.  Bundgård,  døbt  af  ældste 
Terry  Gylling,  håndspålæggelse  ved  sam- 
me. 
Odense:  6.  januar  1968: 

Charlotte  T.  Møller,  døbt  af  broder 
Nils  Andersen,  håndspålæggelse  ved  bro- 
der  Franz   Knudsen. 

20.  januar: 

Edvin  Grinderslev,  døbt  af  ældste  Jim 
Telford,  håndspålæggelse  ved  samme. 

Lilli  Grinderslev,  døbt  af  ældste  Terry 
Reed,  håndspålæggelse  ved  ældste  Paul 
Leishman. 

Hanna    Grinderslev,    døbt    af    ældste 
Paul     Leishman,     håndspålæggelse     ved 
samme. 
Silkeborg:   6.  januar: 

Vagner  Kristensen,  døbt  af  broder 
Vagn  Darre,  håndspålæggelse  ved  sam- 
me. 

Nancy  Kristensen,  døbt  af  broder  Novi 
K.  Sørensen,  håndspålæggelse  ved  sam- 
me. 

Linda  Kristensen,  døbt  af  broder  Novi 
K.  Sørensen,  håndspålæggelse  ved  sam- 
me. 

Niels  Ib  Kristensen,  døbt  af  broder 
Vagn  Darre,  håndspålæggelse  ved  sam- 
me. 


København:  3.  februar: 

Kim  Lorry  Nielsen,  døbt  af  ældste 
Michael  Terry,  håndspålæggelse  ved 
ældste  James  Woodward. 

Lise  Lotte  Jensen,  døbt  af  ældste  Ja- 
mes Woodward,  håndspå'æggelse  ved 
ældste  Michael  Terry. 

John  Gregers  Hansen,  døbt  af  ældste 
Randeli  Michaelsen,  håndspålæggelse 
ved  ældste  David  J.  Christensen. 

10.  februar: 

Jørgen  Bojesen,  døbt  af  ældste  Layne 
Van  Orden,  håndspålæggelse  ved  ældste 
Keith  Christensen. 
København  Nordre  Gren:  3.  februar: 

Tina  Sandahl,  døbt  af  broder  Arne 
Sandahl,  håndspålæggelse  ved  samme. 

Anne  Lise  Sparre  Nielsen,  døbt  af  bro- 
der Regner  Andersen,  håndspålæggelse 
ved  broder  Arthur  Sørensen. 

Jens  Bo  Nøddegaard  Andersen,  døbt 
af  broder  Regner  Andersen,  håndspålæg- 
gelse ved  broder  Hans  Billeskov  Jansen. 

Dagny  Kirstine  van   der  Wehle,   døbt 
af    ældste    Alan    Hall,    håndspålæggelse 
ved  ældste  Steven  Middlemas. 
Randers:  24.  februar: 

Rita  Margrethe  Petersen,  døbt  af 
ældste  Lee  D.  Packer,  håndspålæggelse 
ved  ældste  Kent  H.  Sorensen. 

9.  marts:  Jan  Steen  Petersen,  døbt  af 
ældste  Kent  H.  Sorensen,  håndspålæg- 
gelse ved  ældste  Paul  Leishman. 

John    Bent   Petersen,    døbt   af   ældste 
Lee     D.    Packer,     håndspålæggelse    ved 
ældste  Michael  Nielsen. 
Amager:  2.  marts: 

Ulla  Karin  Randi  Jensen,  døbt  af  ældste 
Thomas  Harlow,  håndspålæggelse  ved 
samme. 

Marna  Tove  Jensen,  døbt  af  ældste 
Rodney  G.  Garner,  håndspålæggelse  ved 
ældste  Stephen  Harris. 

16.  marts:   Anne   Sofie   Paulsen,   døbt 
af  broder  Paul  Paulsen,  håndspålæggelse 
ved  ældste  Rodney  Garner. 
Esbjerg:   10.  marts: 

Lizzie  Lundbæk,  døbt  af  broder  Jens 
Kr.  Lundbæk,  håndspålæggelse  ved  sam- 
me. 

12.  marts:     Elinor     Møller    Reinhardt, 
døbt  af  ældste  Daryl  Sondrup,  håndspå- 
læggelse ved  broder  Arne  Pedersen. 
Rønne:   2.  marts: 

Hans-Jørgen  Rønholdt  Madsen,  døbt 
af  ældste  Gary  Milner,  håndspålæggelse 
ved  ældste  Steve  Rasmussen. 

25.  marts:  Sharon  Elizabeth  Basco, 
døbt  af  ældste  Steve  Rasmussen,  hånds- 
pålæggelse ved  ældste  Gary  Milner. 

Esbjerg:   23.  marts: 

Karl-Henrik  Hansen,  døbt  af  broder 
Aage  Therkild  Hansen,  håndspålæggelse 
ved  samme. 


Jan  Thorhauge,  døbt  af  broder  Hans 
Thorhauge,  håndspålæggelse  ved  samme 
Amager:   2.  april: 

Elly  Lindholm,  døbt  af  ældste  Doyle 
Nielson,  håndspålæggelse  ved  ældste 
Jens   Ingemann   Hansen. 

Leif  Angelo  Thomsen,  døbt  af  ældste 
Herbert  Rex  Abegglen,  håndspålæggelse 
ved  samme. 

6.  april:    Finn   Larsen,   døbt  af  ældste 
Doyle     Nielson,     håndspålæggelse     ved 
samme. 
Nordsjælland   Gren:   6.  april: 

Anne  Iben  Voss,  døbt  af  brøder  Kurt 
Wilhelm     Voss,     håndspålæggelse     ved 
samme. 
Aarhus:   18.  april: 

Marianne    Henriette    Nielsen,    døbt   af 
ældste  Max  Alired,  håndspålæggelse  ved 
ældste  Arly  Hess  Pedersen. 
Aalborg:   6,  april: 

Inge  Nielsen,  døbt  af  broder  Johannes 
Klausen,  håndspålæggelse  ved  samme. 

Flemming    Klitgaard,    døbt    af    broder 
Konrad    B.    Klitgaard,    håndspålæggelse 
ved  broder  Leif  Klitgaard. 
København  Gren:  28.  marts: 

Ellen    Emilie    Olsen,    døbt    af    ældste 
Larry  Jacobs,  håndspålæggelse  ved  sam- 
me. 
Aarhus:   13.  april: 

Tonny    Christensen    Vistrup,    dobt    af 
ældste    Merlin    Jensen,    håndspålæggelse 
ved  ældste  Alan  Abel. 
Odense:  6.  april: 

Britta  Annette  Liebmann  Jensen,  døbt 
af  ældste  Jim  L.  Telford,  håndspålæggelse 
ved  samme. 

Bente  Marie  Kristine  Clausen,  døbt 
af  ældste  Dale  C.  Hansen,  håndspålæg- 
gelse ved  ældste  Jim  L.  Telford. 

20.  april:  Nielsine  Kristine  Nielsen, 
døbt  af  broder  Gunnar  G.  Nielsen,  hånds- 
pålæggelse ved  ældste  Richard  Beal. 


Dødsfald: 

Randers: 

Den  1.  januar  1968  døde  søster 
Amanda  Marie  Christensen,  93  år  gam- 
mel. Æret  være  søster  Christensens 
minde! 

Aarhus: 

Den  6.  april  døde  broder  Hugo  Buck- 
høj,  63    år    gammel.    Æret  være    broder 
Buckhøjs  minde! 
Assens: 

Den  8.  april  døde  søster  Kirstine 
Jensen  Hansen,  82  år  gammel.  Æret  være 
søster  Hansens  minde! 

ORDINATIONER: 

Viborg:  26.  november  1967: 

Leif  Overvad  Andersen,  ordineret  til 
diakon  af  broder  Axel  Overvad  Andersen. 
Nordsjælland  Gren:  2.  januar  1968: 

Hans    Hjarup    Andersen,    ordineret   til 
lærer  af  broder  Poul  B.  Andersen. 
Frederikshavn:  7.  januar  1968: 

Harding  Ingemann  Larsen,  ordineret  til 
lærer  af  ældste  Brent  Sorensen. 

Kristen  Tobias  Sethsen,  ordineret  til 
lærer  af  broder  Johannes  Klausen. 

Kurt  Holm  Larsen,  ordineret  til  præst 
af  ældste  Brent  Sorensen. 

21.    januar: 

Ejvin    John    Kristensen,    ordineret    til 
ældste     af     missionspræsident     Don     L. 
Christensen. 
Aarhus:  21 .  januar: 

Evan  Steenholdt  Nielsen,  ordineret  til 
ældste     af     missionspræsident     Don     L. 
Christensen. 
Amager:  21 .  januar: 

Knud   Westphal    Nielsen,   ordineret  til 
præst  af   broder   Flemming   Eliasen. 
Horsens:   14.  januar: 

Gunnar  Georg  Nielsen,  ordineret  til 
lærer  af  ældste  Niels  Erik  Valentiner. 

28.  januar: 

Torben  Jensen,  ordineret  til  diakon  af 
broder  Kristian  Pedersen. 
Silkeborg:  4.  februar: 

Kurt   Willemann,    ordineret   til    diakon 
af  ældste  Richard  Beal. 
Esbjerg:  28.  januar: 

Freddy  Meinertz,  ordineret  til  lærer  af 
broder  Arne  Pedersen. 
Odense:  4.  februar: 

Torben  Lindholm  Jørgensen,  ordineret 
til  diakon  af  broder  Jørgen  Larsen. 
København:  7.  januar: 

Anders  Peter  Jensen,  ordineret  til  dia- 
kon af  missionspræsident  Don  L.  Chri- 
stensen. 

Gregers  Hvidkjær  Hansen,  ordineret 
til  diakon  af  broder  Jens  Kristoffersen. 

21 .  januar: 

Borge  Jørgensen,  ordineret  til  diakon 
af  broder  Niels  Johansen. 

4.  februar: 

Bent  Robert  Jørgensen,  ordineret  til 
diakon  af  missionspræsident  Don  L.  Chri- 
stensen. 

11.   februar: 

Poul  Aasø,  ordineret  til  diakon  af  bro- 
der Jens  Kristoffersen. 
Skive:  4.  februar: 

Brian  Erling  Reuter  ordineret  til  diakon 
af  broder  Svend  Aage  Reuter. 
Horsens:   1 1 .  februar: 

Gunnar  Georg  Nielsen  ordineret  til 
præst  af  broder  Gudmund  B.  Madsen. 


Rønne:   17.  marts: 

Hans-Jørgen  Rønholdt  Madsen  ordi- 
neret til  præst  af  ældste  Gary  Milner. 

Jens-Oluf  Lundgren  ordineret  til  præst 
af  åldste  Steve  Rasmussen. 
Amager:  3.  marts: 

Ove  Junne  Jensen  ordineret  til  diakon 
af  broder  Poul  Petersen. 
Frederikshavn:    13.  marts: 

Ingemann    Larsen   ordineret  til    præst 
af  ældste  Alva  Jensen. 
Silkeborg:  14.  april: 

Vagner    Harald    Uhrskov    Kristensen 
ordineret  til  præst  af  broder  Vagn  Darre. 
Kurt   VVillemann    ordineret   til    lærer 
af  ældste  Paul  Madsen. 
København   Nordre  Gren:   4.  februar: 

Willi     Bloch     Johansen     ordineret    til 
ældste     af     missionspræsident     Don     L. 
Christensen. 
København  Gren:   17.  marts: 

Kim  Lorry  Nielsen  ordineret  til  dia- 
kon af  broder  Jens  Kristoffersen. 

24.  marts:  Steen  Erik  Jørgensen  ordi- 
neret til  præst  af  broder  John  L.  Jørgen- 
sen. 

Aalborg:   21 .  april: 

Benny  Uffe   Christensen   ordineret  til 
lærer  af  broder  Kaj  Vinther  Lauridsen. 
Nordsjælland  Gren:   28.  januar: 

Verner  Olsen  ordineret  til  ældste  af 
missionspræsident  Don  L.  Christensen. 

30.  januar:  Arne  Christensen  ordineret 
til  diakon  af  broder  Poul  B.  Andersen. 

13.  februar:  Peter  Hartmann  Kiel  ordi- 
neret til  diakon  af  broder  Poul  B.  Ander- 
sen. 

27.  februar:    Benny   Christensen    ordi- 
neret til  præst  af  broder  Poul  B.  Ander- 
sen. 
Randers:   18.  februar: 

Gert  Egon  Larsen  ordineret  til  lærer 
af  broder  Kay  Nøhr. 

10.  marts:  John  Bent  Petersen  ordineret 
til   diakon  af  broder  Orla  Rode  Nielsen. 

Jan  Steen  Petersen  ordineret  til  diakon 
af  broder  Orla  Rode  Nielsen. 
Aalborg:  25.  februar: 

Vagn  Nielsen  ordineret  fil  diakon  af 
broder  Hans  Jørgen  Schmidt. 

København  Nordre  Gren:  21.  januar: 

Paul  Jørgen  Paulsen  ordineret  til  lærer 
af  broder  Hans  Billeskov  Jansen. 

Jørgen  Ragn  ordineret  til  lærer  af  bro- 
der Felix  Holgersen. 

Carl  Andreas  Nielsen  ordineret  til 
lærer  af  broder  Gary  Larsen. 

4.  februar:  Ole  Aarenstrup  ordineret 
til  lærer  af  broder  Hans  Billeskov  Jansen. 

25.  februar:  Paul  Jørgen  Paulsen  ordi- 
neret til  præst  af  broder  Hans  Billeskov 
Jansen. 


København  Gren:  3.  marts: 

Ken  Jensen  ordineret  til  lærer  af  mis- 
sionspræsident Don  L.  Christensen. 

Ole  Petersen  ordineret  til  lærer  af 
broder  Svend  Aage  Sønderby. 

10.  marts:  Craig  Larry  Christensen 
ordineret  til  diakon  af  missionspræsident 
Don  L.  Christensen. 

Steven  Christensen  ordineret  til  lærer 
af  missionspræsident  Don  L.  Christensen. 

17.  marts:  Kern  Nielsen  ordineret  til 
diakon  af  broder  Jens  Kristoffersen. 


BRYLLUPPER: 

Aalborg: 

Den  30.  december  1967  viedes  broder 
Frank   Munk  Johannesen  til    søster  Tove 
Benny   Ehrlich.   Stjernen   ønsker  hjertelig 
til  lykke! 
København: 

Den  20.  december  1967  viedes  broder 
Viggo  Grandt  Nielsen  til  søster  Inge  Steen 
Larsen.  Stjernen  ønsker  hjertelig  til  lykke! 
Esbjerg: 

Den  31.  januar  1968  viedes  broder 
Søren  Buur  til  søster  Joan  Stig.  Stjernen 
ønsker   hjertelig  til   lykke! 


Bryllup   i   Amerika 

Den  24.  februar  viedes  i  Salt  Lake 
Templet  tidligere  missionær  i  den  danske 
mission,  Henry  Leo  Isaksen,  Jr.,  til  Mary 
Ann  Money.  Stjernen  ønsker  hjertelig  til 
lykke! 


Bryllup  i  København  Nordre  Gren 

Den  27.  april  viedes  i  København 
søster  Johnna  Sieling  og  broder  Søren 
Edsberg,  Slagelse  Gren.  Om  eftermidda- 
gen var  der  reception  i  den  nye  kirke 
på  Maglegaards  allé,  og  derefter  kørte 
det  unge  par  til  Schweiz,  hvor  de  den 
29.  april  blev  viet  for  tid  og  evighed  i 
templet.  Stjernen  ønsker  hjertelig  til 
lykke! 


Bryllup  i  Aalborg: 

Den  24.  februar  viedes  i  Aalborg  bro- 
der Kjeld  Poulsen  og  søster  Grete  Henny 
Røgilds.  Stjernen  ønsker  hjertelig  til 
lykke! 


Bryllup  i  Randers  Gren 

Den  23.  marts  viedes  af  sognefogeden 
i  Dronningborg  søster  Ellen  Dahlin  og 
broder  John  Olsson.  Stjernen  ønsker  hjer- 
telig til  lykke! 


Dødsfald  i  Aarhus 

Den  25.  marts  døde  broder  Jes  Severin 
Jensen,  Aarhus,  77  år  gammel.  Æret  være 
broder  Jensens  minde! 

Et 
Guds  barn 


[ni 

GENEALOGI 


I  skriften  findes  der  mange  vers 
der  er  helliget  eftersporingen  af  af- 
stamning og  forfædre.  Især  et  af 
dem  sporer  Adams  afstamning  som 
et  Guds  barn.  (Se  Luk.  3:23-38) 

Vi  har  allerede  omtalt  anetavlens 
plads  og  hvorledes  den  kan  lede  os, 
når  vi  skal  spore  vor  afstamning  fra 
forfædrene.  Det  skriftsted  vi  lige  har 
henvist  til  gør  det  samme  for  vor  fa- 
der Adam.  Vi  står  nu  over  for  at 
skulle  finde  forfædrenes  familier  og 
udføre  de  ordinanser  i  Herrens  Hus 
for  dem,  som  kan  give  dem  de  sam- 
me muligheder  og  privilegier,  som  vi 
nu  nyder  i  Herrens  Kirke. 

Det  redskab,  som  er  blevet  udvik- 
let ned  gennem  årene  til  at  hjælpe  og 
vejlede  os,  når  vi  skal  finde  og  sam- 
le navnene  på  vore  familier,  kaldes 
familieskemaet. 

En  blanket  blev  udarbejdet  så  tid- 
ligt som  i  1924,  og  med  nogle  varia- 
tioner er  det  hovedsageligt  den  sam- 
me som  vi  bruger  i  dag.  Den  tanke 
der  lå  bagved  at  anvende  en  blan- 
ket er,  at  familien  er  ophøjelsens  en- 
hed og  at  familielivet  er  Guds  liv. 
Med  en  blanket  kan  vi  meget  hurtigt 
vise,  om  arbejdet  er  blevet  gjort  for 
noget  medlem  af  familien,  og  om  der 
er  blevet  udført  beseglinger,  som  kan 
binde  moderen  til  faderen  og  børnene 
til  deres  forældre.  Det  er  beseglings- 
ordinansen,  som  fører  en  familie  sam- 
men og  forener  dem  for  tid  og  al 
evighed.  Efterhånden  som  arbejdet 
udvides  og  Herren  velsigner  os  med 
mere  lys  og  kundskab,  når  vi  er  be- 
redt til  at  modtage  det,  kan  familie- 
skemaet uden  tvivl  forandres  i  sin 
anvendelse,  eller  kan  måske  til  sin 
tid  endog  blive  afskaffet  på  grund  af 
bedre  metoder  til  at  identificere  fa- 
milier som  en  enhed.  Vi  må  altid  hus- 
ke på,  at  det  papir  og  blæk  der  bliver 
brugt  ikke  er  afslutningen  på  et  ar- 
bejde, men  et  redskab  til  at  hidføre 
vor  Himmelske  Faders  evige  velsig- 
nelser. Det  er  Hans  vilje  at  tilveje- 
bringe udødelighed  og  evigt  liv  for 
mennesket  (Moses  1:39),  og  Han  kan 
tilvejebringe  det  på  hvilken  måde  Han 
bestemmer  det.  Præsident  Brigham 
Young  har  udtalt,  at  opstandne  væse- 
ner måske  kan  bringe  os  en  liste 
over  navne  på  mange  af  vore  for- 
fædre, hvis  navne  ikke  findes  ned- 
skrevet, og  kræve  at  arbejdet  udføres 


for  dem.  (Discourses  of  Brigham 
Young  1961  ed.  p.  409).  Vi  ser  deraf, 
at  dette  ikke  vil  blive  gjort  ved  hjælp 
af  et  familieskema,  fordi  åbenbaring 
vil  have  forrangen  frem  for  det  vi  kan 
samle. 

Hvis  vi  skal  opnå  en  fylde  af 
ophøjelse  har  Herren  påpeget,  at  der 
kræves  tre  ordinanser:  (1)  Dåb,  (2) 
Tempel-endowment,  og  (3)  Beseglin- 
ger. Beseglinger  består  i,  at  en  kvin- 
de besegles  til  sin  mand  og  børnene 
besegles  til  deres  forældre. 

Måske  er  et  af  de  første  skridt 
man  skal  tage,  når  man  skal  bruge 
familieskemaet,  at  skrive  et  for  sin 
egen  personlige  familie.  I  de  fleste  til- 
fælde skulle  det  ikke  være  vanske- 
ligt for  en  mand  at  skrive  sit  navn 
med  alle  de  tilhørende  kendsgernin- 
ger, der  kræves  på  skemaet,  derefter 
sin  hustrus  og  derefter  hver  af  bør- 
nenes. De  vil  lægge  mærke  til,  efter- 
hånden som  De  fortsætter  med  bru- 
gen af  familieskemaet,  at  familieen- 
heden begynder  at  antage  nye  dimen- 
sioner. De  begynder  snart  at  blive 
klar  over,  at  når  Deres  skema  ser 
komplet  og  nøjagtigt  ud,  bør  De  også 
have  et  lignende  skema  for  Deres 
forældre  sammen  med  Deres  søsken- 
de som  børn.  Dette  gælder  også  for 
Deres  hustru  eller  Deres  mand,  alt 
efter  omstændighederne.  På  denne 
måde  begynder  en  optegnelse,  som 
indeholder  den  komplette  familieen- 
hed af  alle  vore  forfædre,  at  udfolde 
sig  for  os.  Dette  hjælper  os  til  på 
rette  måde  at  identificere  ikke  alene 
vore  bedstefædre  og  bedstemødre, 
men  også  deres  børn.  Vi  kan  ved  blot 
at  kaste  et  blik  på  det,  se  hvor  vi  bør 
koncentrere  vore  bestræbelser,  så 
optegnelserne  kan  blive  ikke  blot  nøj- 
agtige, men  også  fuldstændige. 

Vær  omhyggelig,  når  De  udfylder 
Deres  familieskema.  Sørg  for,  at  op- 
lysningerne De  skriver,  er  korrekte. 
Efterforsk  de  originale  kilder  hvor  det 
er  muligt.  Sørg  for  at  efterprøve  fa- 
miliehistorierne: det  vil  sige  kon- 
trollere dem  så  De  føler  Dem  sikker 
på,  at  historien  er  korrekt  før  De 
nedskriver  den  på  Deres  officielle 
familieskema. 

En  rubrik,  som  De  vil  finde  tem- 
melig nyttig  under  arbejdet,  er  ru- 
brikken forneden  på  skemaet  under 
navnet    „Oplysningskilder".    Her   skal 

De  skrive  hvor  De  har  fundet  oplys- 
ningerne på  skemaet.  Dette  vil  vise 
sig  at  være  uvurderligt  for  Dem  ved 
eventuelle  fremtidige  efterforskninger 
De  ønsker  at  udføre.  De  vil  vide,  hvor 
De  har  set,  og  hvad  De  opnåede  ved 
den  bestemte  eftersøgning.  Brug  bag- 
siden af  skemaet,  hvis  der  ikke  er  til- 
strækkelig plads  på  forsiden.  Det  er 
Deres  optegnelse,  og  i  årenes  løb, 
når  De  fortsætter  Deres  arbejde,  vil 
De  opdage,  at  oplysningskilder  er  ab- 
solut nødvendige  til  de  oplysninger 
der  behøves  på  skemaet,  men  at  ved- 
blive at  efterforske  kilder,  som  De 
tidligere  har  søgt  i,  vil  være  spild  af 
tid  og  arbejde.  Derfor  er  det  nød- 
vendigt at  bruge  den  dertil  bestemte 
rubrik  „Oplysningskilder". 

Som  en  udfordring  til  at  se,  om 
vi  kan  gøre  det,  som  vor  Fader,  gen- 
nem profeterne,  har  bedt  os  om  at 
gøre,  lad  os  da  fastsætte  en  tid,  hvor 
vi  opfordrer  vor  familie  til  at  afholde 
et  „familiemøde"  og  udarbejder  vort 
eget     familieskema.      Børnene      kan 


hjælpe  med  ved  at  fortælle  deres 
egen  fødselsdag  og  fødested.  Når  De 
er  færdig  med  skemaet,  så  lad  børne- 
ne undersøge  det  for  at  vise  dem,  at 
de  er  Deres  børn,  og  børn  af  vor 
Himmelske  Fader,  akkurat  som  alle 
andre  menneskers  børn  er.  Forklar 
dem,  hvor  vigtigt  det  er  at  have  en 
optegnelse  som  er  nedskrevet  på 
Kirkens  skemaer,  så  når  Gud  bliver 
Kongernes  Konge  og  Herrernes  Her- 
re i  denne  verden,  vil  vi  have  en  op- 
tegnelse der  viser,  at  vi  også  er  Guds 
sønner  og  døtre. 

Efterhånden  som  antallet  af  fami- 
lieskemaer vokser,  står  vi  over  for 
det  problem:  hvorledes  skal  vi  op- 
bevare så  mange  skemaer?  Hvis  De 
ønsker  at  opbevare  alle  de  skemaer, 
som  familien  kan  skaffe,  er  en  af  de 
letteste  måder  at  lægge  dem  i  alfabe- 
tisk orden  efter  ægtemandens  efter- 
navn. Dette  er  i  virkeligheden  en  en- 
kel og  direkte  måde  til  at  finde  en 
hvilken  som  helst  optegnelse  på  den 
kortest  mulige  tid.  Der  er  blevet  ud- 


UDFØRTE  TEMPELORDINANSER   I   TEMPLET  I  SCHWEIZ  I  ÅRET  1967: 

a)  Endowments:  Missioner:  Mænd  Kvinder  lait  lait 

(1966) 

Østrigske    520  759  1279  1 146 

Centraltyske      402  640  1042  901 

Danske    538  729  1267  1032 

Finske    123  310  433  420 

Fransk-belgiske     254  371  625  317 

Franske     59  150  209  322 

Fransk-østlige    283  401  684  420 

Hollandske    249  295  544  277 

Nordtyske      400  781  1181  752 

Sydtyske 886  1123  2009  1530 

Svenske     615  691  1306  1278 

Schweiziske      1131  1215  2346  2371 

Vesttyske  (herunder  soldater) 1219  1418  2637  2579 

Stave: 

Berlin     303  638  941  846 

Hamburg     478  492  970  666 

Holland      308  318  626  389 

Stuttgart    326  694  1020  1152 

Schweiz     749  874  1623  1898 

Andre     290  306  596  459 

i 

b)  Dåb    

c)  Ordinationer     

d)  Besegling  af  ægtepar: 

levende      

stedfortrædende    

e)  Børn  beseglet  til  forældre: 

levende     

stedfortrædende    

lait   ordinanser    81389  74586 


9133 

12205 

21338 

18738 

7036 

10988 

18024 

18075 

8888 

8888 

7148 

199 

210 

6763 

6166 

368 

434 

25809 

23815 

kastet  så  mange  systemer,  og  nogle 
af  dem  er  udkommet  i  bogform,  men 
Kirken  har  aldrig  anerkendt  nogle  af 
disse  systemer  og  har  heller  aldrig 
specielt  forsvaret  et  af  sine  egne. 

For  øjeblikket  er  familieskemaet 
det  eneste  skema,  som  kan  indsen- 
des til  Genealogical  Society  til  at  ud- 
føre tempelarbejde  efter.  Det  er  ikke 
fordi  andre  optegnelser  ikke  er  gode 
nok,  men  for  ensartethedens  skyld, 
når  skemaerne  modtages  og  under- 
søges af  Skema-afdelingen  i  Genea- 
logical Society.  Dette  vil  måske  også 
med  tiden  blive  ændret,  efterhånden 
som  bedre  metoder  udfindes.  I  mel- 
lemtiden vil  vi  anvende  den  officielle 
formular  for  at  optegnelserne  kan 
være  ensartede.  De  vil  straks  kunne 
se,  at  hvis  det  var  tilladt  at  sende 
alle  slags  optegnelser  ind,  ville  det 
ikke  være  muligt  at  opbevare  dem 
eller  behandle  dem  på  grund  af  de 
mange  forskellige  former  for  opteg- 
nelser der  så  ville  blive  indsendt.  Med 
hensyn  til  Deres  egne  optegnelser, 
som  De  opbevarer  hjemme,  kan  De 
bruge  en  hvilken  som  helst  måde  De 
selv  ønsker,  når  blot  de  er  læselige 
og  forståelige  for  dem,  som  måske  en 
dag  får  fat  i  Deres  optegnelser  og 
skal  læse  og  fortolke  dem. 

Endnu  engang  bærer  vi  vidnes- 
byrd for  Dem  om,  at  dette  er  Gud 
vor  Evige  Faders  værk.  Dette  arbejde 
er  det  samme  som  profeterne  i  gamle 
dage  så  fremad  imod  i  et  syn  og 
ønskede  at  de  kunne  nyde  godt  af 
det,  men  som  Apostlen  Paulus  sagde: 
„Og  skønt  alle  disse  fik  godt  lov  for 
deres  tro,  oplevede  de  ikke  at  se  for- 
jættelsen opfyldt.  Thi  Gud  havde  for 
vor  skyld  noget  bedre  for  øje,  så  de 
ikke  skulle  nå  til  fuldendelsen,  uden 
at  vi  var  med."  (Hebr.  11:39-40) 

„Far  og  datter" -fest  i  Primary  i 
København  Gren 

Pigerne  i  Primary  i  København  Gren 
havde  et  stykke  tid  været  ivrigt  optaget 
af  forberedelser  til  at  kunne  invitere  deres 
fædre  til  en  fornøjelig  fest  og  udnævne 
dem  til  „riddere"  for  en  aften. 

Denne  fest  blev  afholdt  den  18.  marts. 

Vi  samledes  i  „Riddersalen",  hvor  vi 
begyndte  aftenen  med  en  navneleg. 
Derefter  blev  der  serveret  landgangsbroer 
og  dessert. 

En    af   pigerne    holdt   en    lille   tale   til 


fædrene,  og  en  far  bragte  en  hyldest  til 
pigerne. 

Vor  danseleder  spillede  op  til  familie- 
dans og  ballondans,  og  alle  morede  sig 
dejligt. 

Aftenen  sluttede  med  en  sang,  hvor 
piger  og  fædre  takkede  hinanden  for  en 
dejlig  aften. 

Jeg  tror  vi  alle  gik  hjem  med  en  følelse 
af  glæde  og  taknemmelighed  over  den 
anledning  vi  havde  haft  til  at  more  os  og 
glæde   os   med   hinanden. 

Aase  Madsen 


Ny  assistent  til  missionspræsidenten 

Den  7.  marts  er  ældste  Richard  Smith 

Beal  blevet  kaldet  som  assistent  til  mis- 
sionspræsidenten. 

Ældste  Beal  er  født  den  27.  novem- 
ber 1945  som  søn  af  dr.  og  Mrs.  George 
Max  Beal,  College  Park,  Maryland,  og 
ankom  til  Danmark  den  15.  februar  1966. 

Han  har  arbejdet  i  Gentofte,  Grenaa, 
Aalborg,  Randers,  Charlottenlund,  Hor- 
sens og  Silkeborg,  indtil  han  blev  kaldet 
til  sit  nuværende  kald. 

Vi  beder  Gud  velsigne  ældste  Beal  i 
det  kald,  der  nu  er  pålagt  ham. 


Som  svar  på  flere  forespørgsler  med- 
deler vi  hermed,  at  prisen  for  ophold  ved 
Ungdoms-konferencen  i  Hamburg,  som 
er  planlagt  til  27.  juli  —  1.  august,  vil 
blive  80  D-Mark,  alt  inclusive. 


Missionærankomster:  Følgende  missionærer  er  ankommet  til  den  danske  mission: 


16.  januar:  Russell    La    Mar    Sorensen  Janett     Lucille     Smith     fra 

Elvin   Jensen  Thomsen  fra  fra  Salt  Lake  City,  Utah,  be-  Vallejo,    Californien,     beskik- 

Salt  Lake  City,  Utah,  beskik-  skikket   til    at    arbejde    i    Es-  ket  til  at  arbejde   i   Randers, 

ket  til  at  arbejde  i  Søborg.  bjerg. 


Kirsten  Overgaard  fra  Nord- 
sjælland Gren,  beskikket  til  at 
arbejde  i  Esbjerg. 


27.  februar: 

Bruce  Ray  Utley  fra  Rich- 
field, Utah,  beskikket  til  ar- 
bejde i  Silkeborg. 


28.  februar:  5    marts: 

Merlin     Garth     Jensen     fra  Richard  B.Sorenson  fraTwin 

Barnwell,  Alberta,  Canada,  be-  Fa  I  te,    Idaho,    beskikket    til    at 

skikket  til  at  arbejde  i  Aarhus,  arbejde  i  Kolding. 


4t* 

12.  marts: 

Ross    Wight    Andersen    fra 

Trenton,   Utah,  beskikket  til  at 
arbejde  i  Brønshøj. 

Ivan  Ephraim  Jensen  fra  26.  marts:  Joseph  Rodney  Christen- 
Seattle,  Washington,  beskikket  J.  Douglas  Wood  fra  Spa-  sen  fra  Kaysville,  Utah,  beskik- 
til  at  arbejde  i  Hellerup.                 nish  Fork,  Utah,  beskikket  til  at  ;ket  til  at  arbejde  i  Valby. 

arbejde  i  Valby. 


Brian    Ward    Heap    fra    St. 

Johns,  Arizona,  beskikket  til  at 
arbejde  i  Søborg. 


Å  -k 


2.  april:  George     Randall    Sorensen  16.  april: 

Gordon     Wayne     Sorensen  Ardean    Roy    Anderson    fra  fra  Rancho  Cordova,  California,  Mark   Dyron   Thompson   fra 

fra  Richfield,  Utah,  beskikket  til    Mayfield,  Utah,  beskikket  til  at  beskikket  til  at  arbejde  i  Rød-  Idaho  Falls,  Idaho,  beskikket  til 

at  arbejde  i  Silkeborg.  arbejde  i  Helsingør.  ovre.  at  arbejde  i  Ballerup. 


Arthur  Bruce  Christensen  fra 

Salt  Lake  City,  Utah,  beskikket 
til  at  arbejde  i  Charlottenlund. 


Velsignelser: 

Fredericia:  3.  marts: 

John   Madsens  og  Jette  Rita  Rasmus- 
sen Madsens  datter,  Joan  Ellen  Madsen, 
velsignet  af  ældste  James  LeRoy  Peder- 
sen. 
Kobenhavn  Nordre  Gren:  3.  marts: 

Paul  Jørgen  Paulsens  og  Birthe  Sten- 
holm Paulsens  søn,  Jesper  Stenholm 
Paulsen,  velsignet  af  æ!dste  Steven 
Middlemas. 


København  Gren:  3.  marts: 

Freddie  Dennis  Christensens  og  Inge- 
gerd Benktsdotter  Finsson  Christensens 
søn,  Henrik  Dennis  Christensen,  velsignet 
af  sin  fader. 

7.  april:     Johan     Helge     Benthins     og 
Gerda   Lund   Benthins   datter,   Julie   Hen- 
riette Benthin,  velsignet  af  sin  fader. 
Odense:  7.  april: 

Eddie  Edvardo  Karnils  og  Ida  Eilskov 
Svarrer' Karnils  datter,  Julie  Eilskov  Kar- 
nil,  velsignet  af  sin  fader. 


Missionærafløsninger 

Følgende   missionærer  er  blevet  hæ- 
derlig   afløst    fra    deres    arbejde    i    den 
danske  mission: 
1.  marts: 

Randall  O.  Christensen  fra  Fillmore, 
Utah,  efter  sidst  at  have  arbejdet  i  Ran- 
ders. 

Timothy  Petersen  Dye  fra  Midvale, 
Utah,  efter  sidst  at  have  arbejdet  i  Næst- 
ved. 

David  Edward  Nielsen  fra  Pasadena, 
California,  efter  sidst  at  have  arbejdet 
i  Søborg. 

Daryl  Dee  Sondrup  fra  Ephraim,  Utah, 
efter  sidst  at  have  arbejdet  i  Esbjerg. 

Craig  Andrew  Petersen  fra  Littleton, 
Colorado,  efter  sidst  at  have  arbejdet  i 
Rødovre. 


David  Michael  McQueen  fra  Salt  Lake 
City,  Utah,  efter  sidst  at  have  arbejdet  i 
Aalborg. 

Everett  Earl  Erskine  fra  Salt  Lake  City, 
Utah,  efter  sidst  at  have  arbejdet  som 
statistik-sekretær. 

Joseph  Stephen  Woodbury  fra  Salt 
Lake  City,  Utah,  efter  sidst  at  have  arbej- 
det som  assistent  til  missionspræsiden- 
ten. 

Kenneth  Merrill  Reading  fra  Fremont, 
California,  efter  sidst  at  have  arbejdet 
i   Herning. 

Peter  Nyholm  Svendsen  fra  Provo, 
Utah,  efter  sidst  at  have  arbejdet  i  Vejle. 

Bryant  Lemoine  Larsen  fra  Salt  Lake 
City,  Utah,  efter  sidst  at  have  arbejdet  i 
Aarhus. 


7.  marts: 

Lee  Kent  Mortensen  fra  Rexburg, 
Idaho,  efter  sidst  at  have  arbejdet  på 
Amager. 

Terrell  Layne  Van  Orten  fra  Pingree, 
Idaho,  efter  sidst  at  have  arbejdet  i 
København. 

Richard    Edward    Spencer    fra    Drum- 
mond,  Montana,  efter  sidst  at  have  arbej- 
det som  sekretær  for  missionspræsiden- 
ten. 
15.   marts: 

Lee  Doyle  Packer  fra  Brigham  City, 
Utah,  efter  sidst  at  have  arbejdet  i  Ran- 
ders. 

Skandinavisk  sprogkoordinator-seminar 
i  København  med  gæster  siddende  fra 
venstre:  Dansk  koordinator  Evy  Simon- 
sen, norsk  koordinator  Bergliot  Bjerkøe, 
svensk  koordinator  Ingegerd  Hagstrom 
og  hendes  sekretær  Betty  Fjellstedt, 
sekretær  til  den  skandinaviske  koordina- 
tor-supervisor Ulla  Madsen.  Stående  fak- 
tor Tom  Asmussen,  præsident  John  E. 
Carr  (europæisk  repræsentant  for  Det 
præsiderende  Biskopråd),  præsident 
Don  L.  Christensen  (missionspræsident), 


sekretær  til  dansk  koordinator  Dorthe 
Christensen,  præsident  J.  Thomas  Fyans 
[Regional-repræsentant  for  De  tolvs  Råd 
og  chef  for  oversættelses-organisatio- 
nen), biskop  Victor  L.  Brown  (rådgiver  i 
Det  præsiderende  Biskopråd  og  ansvar- 
lig for  oversættelsesarbejdet),  finsk  ko- 
ordinator Ulla  Wålimaa,  biskop  John  H. 
Vandenberg  (præsiderende  biskop),  finsk 
sekretær  Silja  Viinikka  og  Jørgen  W. 
Schmidt,  skandinavisk  koordinator-super- 
visor. 


I     Distributions     Centret     i     København: 

Præsident  Fyans,  biskop  Brown  og 
biskop  Vandenberg  stiller  spørgsmål  til 
distributionsleder  Jørgen  W.  Schmidt  og 
faktor  Tom  Asmussen. 


Den  præsiderende  Biskop 
på  besøg  i  København 


Ingen  af  Kirkens  tidligere  præsiderende 
biskopper  har,  så  vidt  vides,  i  deres  em- 
bedsperiode besøgt  Danmark.  Det  var 
derfor  en  enestående  begivenhed,  da 
biskop  John  H.  Vandenberg,  ledsaget  af 
sin     rådgiver,    biskop    Victor    L.   Brown, 


præsident  G.  Thomas  Fyans  (som  er  en  af 
de  nyligt  udnævnte  Regional-repræsen- 
tanter for  De  Tolv)  og  præsident  John  E. 
Carr,  europæisk  repræsentant  for  Det 
præsiderende  Biskopråd,  den  5.  marts 
landede  i  Kastrup. 

Årsagen  til  besøget  var,  at  biskop  Van- 
denberg, der  var  kaldet  til  at  tale  ved 
stavskonferencer  i  Holland  og  England, 
ønskede  at  inspicere  Europas  tre  Distri- 
butionscentre,   og   træffe   det   der   arbej- 


dende personale.  Herudover  blev  der  tid 
til  et  hospitalsbesøg,  en  sightseeingtur 
med  besøg  blandt  andet  i  Vor  Frue  Kirke 
og  Grundtvigskirken  —  og  deltagelse  i 
et  Nordisk  Seminar  for  sprogkoordinato- 
rerne i  de  nordiske  lande  og  deres  sekre- 
tærer, som  afholdtes  den  6.  marts  i  kir- 
ken på  Maglegaards  allé. 

Tidligt  om  morgenen  den  7.  marts  gik 
turen  videre  til  Liége,  England  og  det 
fjerne  Østen. 


Improviseret  møde  i  Distributions  Centret. 

Ved  biskop  Vandenbergs  besøg  i  Centret 
bad    funktionærerne    om    lejlighed    til    at 


høre  fra  de  besøgende  brødre,  og  det 
indvilligede  de  i.  Her  ses  den  præside- 
rende biskop  med  hele  to  oversættere, 
Mary  Kaiser  og   Inger  Rasmussen. 


Inspektion  af  det  fotografiske  udstyr,  til- 
syneladende  med   godt   resultat:    Biskop 
Vandenberg  og  biskop  Brown,  faktor  Tom 
Asmussen  og  distributionsleder  Jørgen  W 
Schmidt.  ▼ 

Besøg  på  Maglegårds  Allé:  De  fire  besøgende  brødre  besøgte  den 
nye  kirkebygning  i  København.  Her  er  de  ved  bagindgangen  sammen 
med  missionspræsident  Don  L.  Christensen.  Alle  fotografier  er  taget 
af  Axel  Nøhr. 


J>s% 


Ny  statistiksekretær 

Den  7.  marts  er  ældste  Roy  Lavern  Blanch  blevet 
kaldet  som  statistiksekretær  i  den  danske  mission. 

Ældste  Blanch  er  født  den  5.  november  1946  som 
søn  af  James  Donald  Blanch  og  Georgia  Elaine  Blanch, 
Burley,  Idaho,  og  ankom  til  Danmark  den  18.  januar  1966. 

Han  har  arbejdet  i  Hellerup,  Aabenraa,  Herning, 
Taastrup  og  Aarhus,  indtil  han  blev  kaldet  til  sit  nuvæ- 
rende kald. 

Vi  beder  Gud  velsigne  ældste  Blanch  i  det  kald, 
der  nu  er  pålagt  ham. 


Fødselsdage: 

Vi  beder  søskende  undskylde  at  fød- 
selsdagshilsenerne i  de  sidste  måneder 
er  kommet  for  sent  i  DEN  DANSKE 
STJERNE,  det  skyldes  dels  pladsmangel 
og  vanskeligheder  ved  den  tekniske 
fremstilling  af  bladet  i  Frankfurt,  dels  den 
omstændighed  at  marts  og  juni  numme- 
ret har  været  specielle  numre,  som  ikke 
har  bragt  noget  lokalt  stof.  Vi  vil  i  frem- 
tiden forsøge  at  bringe  fødselsdagshil- 
senerne nogle  måneder  forud. 

Vi  siger  til  lykke  til  følgende  søskende: 

Jacobine  Marie  Sørensen  Christensen, 

Odense,  90  år  den  28.  marts. 
Ane  Johanne  Søgaard  Andersen, 
Odense,  70  år  den  31.  marts. 
København  Gren: 

Markus  Johannes  Christensen,  75  år 
den  3.  maj. 

Linda  Sofie  Petersen,  Grysgårdsvej  9, 
65  år  den  7.  maj. 
Silkeborg: 

Jensine  Kristine  Daugaard  Brink,  75  år 
den  8.  maj. 
Odense: 

Anna  Dorthea  Damsted  Nielsen,  75  år 
den  9.  maj. 

Dagmar  Andrea  Elisabeth  Knudsen,  70 
år  den  14.  maj. 
Aalborg: 

Mads  Christian  Mikkelsen,  85  år  den 
26.  maj. 

Inger  Marie  Hansen,  Steenwinkelsvej  2, 
København,  85  år  den  2.  juni. 
Else  Christensen,  Høje  Gladsaxe  11, 
København  Nordre  Gren,  65  år  den  8.  juni. 
Anne  Christine  Larsen, 
Aalborg,  90  år  den  14.  juni. 
Carl  G.  Cresse, 
København,  75  år  den  16.  juni. 
Dorthine  Christine  Nielsen, 
København,  65  år  den  18.  juni. 


Ane  Kirstine  Lassen,  Ibsvej  152, 
København  Nordre  Gren,  70  år  den 
20.  juni. 

Niels  Anthon  Jensen, 
Bornholm,  80  år  den  22.  juni. 
Sørine  Nielsen  Kielstrup, 
Silkeborg,  70  år  den  24.  jjjni. 
Meta  Ingeborg  Pedersen, 
København,  75  år  den  28.  juni. 
Anny   Nicoline  Børgesen, 
Helsingør,  70  år  den  4.  juli. 
Anna  Johanne  Sofie  Nicolaisen, 
Hillerød,  65  år  den  5.  juli. 
Else  Louise  Frederikke  Petersen, 
København,  70  år  den  6.  juli. 
Nathalie  Madsen, 
Vejle,  65  år  den  7.  juli. 

Anna  Vohlert  Nielsen, 

Aarhus,  80  år  den  7.  juni. 

Emmy  Edith  Jønsson, 
København,  65  år  den  9.  juli. 
Hans  P.  W.  Hansen,  Stærevej  33, 
København,  75  år  den  10.  juli. 


Olga  Dagny  Kristine  Thagaard  Hansen, 

Svendborg,  70  år  den  12.  juli. 
Carl  Jensen,  Strandmarksvej  33  B, 
København,  90  år  den  13.  juli. 
Gerda  Marie  Valborg  Rosenkilde 
Christensen,  Aalborg,  60  år  den  31.  juli. 

Kristine  Pedersen, 

Skive,  70  år  den  3.   august. 
Anna  Margrethe  Jacobsen, 
Odense,  80  år  den  4.  august. 
Frida  Bendtsen,  Degnestavnen  19, 
København,  65  ar  den  8.  august. 
Hans  Henry  Carl  Thestesen, 

Anna  Egenfeldt-Nielsen,  Strandvej  112, 

København  Nordre  Gren, 

60  år  den  10.  august. 

Anna  Thomsen, 

Brønderslev,  85  år  den  15.  august. 

Inger  Sørine  Kjeldsen  Christiansen, 

Esbjerg,  75  år  den  17.  august. 

Sidsel  Marie  Andersen, 

Sauntesvej  19,  København  Nordre  Gren, 

75  år  den  30.  august. 


DØDSFALD: 
Aarhus: 

Den  4.  januar  1968  døde  broder  Valde- 
mar Andersen,  knap  66  år  gammel.  Æret 
være  broder  Andersens  minde! 

Den  14.  januar  døde  søster  Elvira 
Mathilde  Jørgensen  Jonas,  knap  70  år 
gammel.  Æret  være  søster  Jonas'  minde! 

Den  4.  februar  døde  søster  Eva  Ger- 
trud Vestergaard,  kun  17  år  gammel.  Æret 
være  søster  Vestergaards  minde! 
Slagelse: 

Den  23.  januar  døde  søster  Kirsten 
Marie  Christensen,  73  år  gammel.  Æret 
være  søster  Christensens  minde! 


VELSIGNELSER: 

Amager:  4.  februar: 

Poul    Petersens    og    Brigitte    Edsberg 
Petersens   søn,   Anders  Stefan   Bille   Pe- 
tersen, velsignet  af  sin  fader. 
København:  4.  februar. 

Gregers    Hvidkjær   Hansen    og    Ceta 
Hvidkjær  Hansens  datter,  Nina  Hvidkjær 
Hansen,  velsignet  af  broder  Jens  Kristof- 
fersen. 
Kobenhavn  Nordre  Gren:   1.  januar: 

John  Carlsens  og  Dorrit  Vibeke 
Ljungstrøm  Carlsens  søn,  Thomas  Carl- 
sen, velsignet  af  broder  Jørgen  Ljung- 
strøm. 

G.U.F.s  Pigebelønn 

inger 

Vi  vil  gerne  ønske  alle  de  unge  piger 
hjertelig  til  lykke   med  de  gode   resul- 

tater 

og  udtrykke  vor  anerkendelse  af 

for  året  1966-67 

deres  store  arbejde  i  det  gamle  GUF- 
år. 

En 

helt   speciel    lykønskning    har   vi 

til  Liselotte  Schou  Jørgensen  fra  Ama- 

ger Gren,  som  har  modtaget  sin  Guld 

Gleaner  nål.  Kravene  er  store  til  denne 

høje 

udmærkelse.  Men  den  er  absolut 

velfortjent.  Vi  er  taknemmelige  for  en 

pige 

som    Liselotte,    der    gennemførte 

arbejdet,  selv  om  hun  i  mellemtiden  er 

blevet  gift  og  har  fået  sit  første  barn, 

samtidig    med    at    hun    har   passet    sit 

udeerhverv. 

KØBENHAVN    DISTRIKT 

Nordre  Gren: 

Lone  Toft 

Personli 

g  belønning 

nr.  7     (7.  års  Medaillon) 

Evy  Simonsen 

» 

» 

>»    1 

Margit  Ronnenberg 

» 

» 

»1  og  1.  års  Bikube  belønning 

København  Gren: 

Ulla  Birk 

» 

» 

»    1 

Marion  Jørgensen 

» 

» 

»    2 

Marianne  Hentzen 

» 

» 

»    5 

Marianne  Christensen 

» 

» 

»    2 

Hanne  Thorsteinson 

» 

» 

»    2 

Kate  Lindhardt 

» 

» 

»   2  og  2.  års  Bikube  belønning 

Edda  Thorsteinson                    : 

» 

» 

»    1  og  1.  års  Bikube  belønning 

Amager  Gren: 

Liselotte  Schou  Jørgensen 

Guld  GI 

eaner  Belønning 

JYLLAND   DISTRIKT 

Århus  Gren: 

Anette  Nielsen 

Personli 

g  belønning 

nr.  1 

Emmy  Christensen 

» 

» 

»    2  og  2.  års  Mia  Joy  belønning 

Inger  Marie  Rusk 

» 

» 

»    1 

Hanne  Lind  Jensen 

» 

» 

»    4  og  Jun.  Laurate  belønning 

Joan  Pedersen 

» 

» 

»    1 

Judith  Christensen 

» 

» 

»    2 

Odense  Gren: 

Lillian  Olesen 

» 

» 

»    4 

Ulla  Madsen 

» 

» 

>»    2 

Dorrit  Sølbæk 

M 

» 

»    4 

Kirsten  Sølbæk 

» 

» 

»    4 

Kirsten  Larsen 

» 

» 

»    1 

Herning  Gren: 

Bente  Lauritzen 

» 

» 

»    2  og  1.  års  Mia  Joy  belønning 

Birthe  Hyldgaard 

» 

» 

»    3  og  2.  års  Mia  Joy  belønning 

Karen  Lauritzen 

» 

»    6 

Inga  Hyldgaard 

» 

»    7    (7.  års  Medaillon) 

Kirsten  Christensen 

» 

■>■> 

»    1 

Aalborg  Gren: 

Lis  Østergaard 

» 

»    1 

Jytte  Jensen 

» 

» 

»    5  og  Jun.  Laurate  belønning 

Jette  Lauritzen 

» 

» 

»    1 

Horsens  Gren: 

Grete  Sørensen 

Special 

belønning 

Ingrid  Nielsen 

Personl 

g  belønning 

nr.  1  og  1.  års  Mia  Joy  belønning 

Elsebeth  Christensen 

:          » 

» 

»»    1 

Ella  Sørensen 

:          » 

» 

»    7     (7.  års  Medaillon) 

Lissy  Pedersen 

:          » 

» 

»    3 

Fredericia  Gren: 

Birthe  Blønd 

» 

» 

»    2 

Frederikshavn  Gren: 

Henny  Klausen 

!            » 

» 

»    4 

Tove  Larsen 

:          » 

» 

>.    2 

Kirsten  Klausen 

\          » 

» 

»    4 

Alva  Kristensen 

■  Lederes 

personlige 

belønning  nr.  2 

Vi  vil  også  gerne  fremhæve  de  tre 
piger,  der  i  år  har  modtaget  deres  sy- 
vende personlige  belønning  og  fået  7. 
års  medaillonen.  Det  er  Inge  Hyldgaard 
fra  Herning  Gren,  Ella  Sørensen  fra 
Horsens  Gren  og  Lone  Toft  fra  Nordre 
Gren,  København.  Også  her  er  der  tale 
om  piger,  der  er  til  at  stole  på,  og  som 
vi  kan  regne  med  i  fremtiden. 

Den  personlige  belønning,  der  sva- 
rer til  drengenes  præstedømme-beløn- 
ning, indeholder  krav  om  75  %  møde- 
deltagelse til  alle  møder,  om  tjeneste- 
ydelser i  10  timer,  om  tale-  og  sangpræ- 
stationer og  deltagelse  i  en  eller  flere 
af  GUF's  aktiviteter  f.  eks.  øvelser  og 
opførelse  af  roadshow,  træning  og  del- 
tagelse i  sportskamp  og  lign.  Påpasse- 
lighed og  aktiv  deltagelse  i  kirkens  liv 
er  kendetegnet.  God  opførsel,  over- 
vindelse af  hæmmende  generthed,  vil- 
lighed til  at  udføre  et  arbejde.  Det  er, 
hvad  den  personlige  belønning  står  for. 

Klassebelønningerne  er  en  ekstra  ud- 
vikling, den  anden  mil,  kunne  vi  sige. 
De  medfører  en  styrkelse  af  karakte- 
ren, højnelse  af  moralen,  kræver  flid 
og  arbejde  i  hjemmet  og  i  det  hele 
taget  i  det  daglige  liv,  når  vi  ikke  er  i 
Kirken.  Prøv  at  tjene  alle  disse  klasse- 
belønninger og  se,  om  du  kan  undgå 
at  blive  udviklet  i    positiv  retning. 

Hvis  nogen  spekulerer  på,  hvor  de 
skal  finde  en  flittig  og  pålidelig  ung 
pige  til  at  hjælpe  i  f.  eks.  Primary  eller 
Søndagsskolen,  hvem  I  kan  bruge  som 
sekretær  eller  Bikubeleder,  så  kast  et 
blik  på  denne  og  tidligere  års  offent- 
liggjorte lister  over  unge  piger,  der  år 
efter  år  trofast  har  opfyldt  de  mange 
krav,  der  er  knyttet  til  den -personlige 
belønning.  Har  de  oven  i  købet  tjent 
diverse  klassebelønninger,  skal  det  nok 
være  piger,  man  kan  vente  sig  no- 
get af. 

Ti!  slut  vil  jeg  gøre  opmærksom  på, 
at  der  naturligvis  også  findes  storartede 
piger,  som  ikke  står  på  ovenstående 
liste.  Nogle  har  endnu  ikke  rigtig  for- 
stået ideen  i  arbejdet,  andre  har  været 
forhindret  af  kurser  og  skoler,  hvor  de 
har  uddannet  sig  på  anden  måde.  Lad 
os  glæde  os  over  hver  eneste  ung  pi- 
ge, vi  har  iblandt  os,  og  har  hun  pro- 
blemer, vi  kan  hjælpe  hende  med,  uden 
utidig  indblanding  eller  overskridelse 
af  vor  myndighed,  så  lad  os  gøre  det 
med  kærlighed  og  glæde. 

De  kærligste  hilsener  til  vore  unge 
piger  og  deres  ledere,  der  giver  af 
deres  tid  og  kræfter. 

GUFs  Hovedbestyrelse. 


BYU  folkedansere  i  Danmark 

Folkedansere  fra  Brigham  Young  University  i  Utah,  som  tidligere 
har  gæstet  Danmark  og  har  vakt  stor  begejstring  alle  vegne  hvor  de 
har  optrådt,  vil  igen  komme  hertil  og  vil  give  opvisning  følgende  ste- 
der: 

Cirkus  Schuman,  København,  kl.  20 

Rebild  Bakker  kl.  13.00 

Aarhus  Tivoli  kl.  19.30 

Lions  Club,  Lyngby,  i  Virumhallen  kl.  20 

Mercur  Teatret,  København,  kl.  19.30 

Fællesmøde  i  kirken  på  Maglegaards  alle  kl.  16 

Tivoli,  København,  20.45  og  22.30 

I  Rebild  Bakker,  på  Amerikas  nationaldag  den  4.  juli,  vil  tusinder 
af  mennesker  se  folkedanserne,  og  hele  festen  vil  blive  udsendt  i 
fjernsynet. 

Den  5.  juli  vil  Lions  Club  i  Lyngby  leje  Virumhallen  til  dansernes 
opvisning,  og  hele  overskuddet  vil  gå  til  foreningens  velgørenheds- 
arbejde. 

Et  indre  arbejde 


ÆLDSTE  STERLING  W.   SILL  Assistent  til  De  Tolvs  Råd 

>a  jeg  forleden  dag  gik  hjemmefra,  trådte  jeg  på  en  sort  valnød.  Jeg  tog 
ien  med  mig  da  jeg  gik  på  arbejde,  og  når  jeg  nu  holder  den  i  min  hånd 
tænker  jeg  på  den  som  et  symbol  på  livet.  Denne  valnød  har  en  muslinge- 
formet  skal.  Og  hvis  man  kunne  se  ind  i  den  ville  man  opdage  et  imponerende 
net  af  stenagtige  forstærkninger.  Og  i  labyrinterne  imellem  dem  findes  en 
substans  som  har  en  mægtig  kraft.  Hvis  man  ville  plante  dette  frø  i  jorden 
under  de  rigtige  forhold,  ville  der  udvikles  varme  på  dets  inderside.  Man  kunne 
sætte  en  blæselampe  på  ydersiden  af  en  valnød  uden  at  det  ville  have  megen 
virkning,  men  når  varme  udvikles  inde  i  et  menneske  eller  i  en  valnød, 
begynder  der  at  ske  betydningsfulde  ting. 

I  valnøddens  tilfælde  skabes  der  en  stor  kraft,  som  bryder  gennem  denne 
stenede  skal,  som  om  det  var  papir,  og  et  lille  skud  sendes  op  på  sin  vig- 
tige mission  mod  solen.  Denne  valnød  har  i  sig  evnen  til,  fra  elementerne 
i  vandet,  jorden  og  luften,  at  tiltrække  alle  de  ingredienser  der  er  nødvendige 
for  at  den  kan  blive  til  et  stort  valnøddetræ  med  stamme  og  blade  og  blomster 
og  saft  og  frugt,  som  mangfoldiggøres  til  millioner  af  gange  den  oprindelige 
investering. 

Men  Gud  satte  ikke  sine  bedste  gaver  i  valnødder.  Enhver  menneskelig 
sjæl  blev  skabt  i  Guds  billede,  og  vi  fik  alle  et  sæt  af  Guddommens  egen- 
skaber og  muligheder.  Og  det  største  jeg  kan  tænke  på  i  verden,  er,  at 
enhver  som  efterlever  Jesu  Kristi  Evangeliums  principper,  vil  få  en  langt 
større  mirakuløs  kraft,  hvorved  han  vil  være  i  stand  til  at  tiltrække  fra  sine 
omgivelser  alle  de  elementer,  som  er  nødvendige  for  at  blive  som  Gud.  Må 
Gud  velsigne  vore  bestræbelser  mod  dette  mål,  beder  jeg  ydmygt  i  Jesu 
Kristi  navn.  Amen, 


